Μάριος Ιωάννου Ηλία

Ο **Μάριος Ιωάννου Ηλία** (19 Ιουνίου 1978, Πάφος) είναι Ελληνοκύπριος συνθέτης, ακαδημαϊκός και διευθυντής καλλιτεχνικών και πολιτιστικών θεσμών. Έχει χαρακτηριστεί από μουσικολόγους, μουσικοκριτικούς και μέσα μαζικής ενημέρωσης ως «μουσικό φαινόμενο», «ο άνθρωπος του μνημειώδους», «πρωτοπόρος μεταξύ των συνθετών της γενιάς του», «μουσικός ανανεωτής», «ο μάγος του ήχου»,  και «το παιδί θαύμα της σύγχρονης μουσικής».

## Καλλιτεχνικό έργο
Ο Ηλία είναι ο δημιουργός έργων με παγκόσμια εμβέλεια και απήχηση. Συμφωνίες, ορατόρια, όπερες, ραψωδίες, χορωδιακά, εορταστικές συνθέσεις κ.α. διακρίνονται για την πρωτοτυπία, την ευρηματικότητα, την ιδιομορφία και την σύμπηξη ετερογενών ειδών μουσικής. Το συνθετικό του έργο περιλαμβάνει περί των 100 συνθέσεων.

## Πρώτη δημιουργική περίοδος (έως 2010)
Ιδιαίτερα κατά την πρώτη δημιουργική του περίοδο, έως το 2010, αφοσιώθηκε σε μια πειραματική καλλιτεχνική προσέγγιση, εστιάζοντας στην εξερεύνηση σύγχρονων τεχνικών σύνθεσης και διευρυμένων μορφών έκφρασης. Κατά τη διάρκεια αυτής της περιόδου, ανέπτυξε επίσης ένα  προσωπικό ύφος χειρόγραφης σημειογραφίας, το οποίο διέκρινε τις παρτιτούρες των έργων του. Κάθε σελίδα αντιμετωπιζόταν ως οπτικο-συνθετική ολότητα – ένας αυτόνομος σημειογραφικός χώρος με δική του μορφική συνοχή, εσωτερική λογική και χρονική δυναμική.

Έργο-σταθμός αυτής της περιόδου αποτελεί το **«Στροφές»** (*Strophes*) για 11 φωνές (χορωδία), ορχηστρικό σύνολο, σύστημα ηχείων και ηλεκτρονικά, – μια υπερμεσική δημιουργία για τον χώρο του Διαφανούς Εργοστασίου (Gläserne Manufaktur) της Volkswagen στη Δρέσδη (2003/04). Τα δομικά και ηχητικά χαρακτηριστικά του κτιρίου ενσωματώνονται οργανικά τόσο στον μουσικό σχεδιασμό όσο και στην κινησιολογική διάσταση του έργου, μετατρέποντας το αρχιτεκτονικό περιβάλλον σε ενεργό συνθετικό στοιχείο. Σε αυτή τη σύνθεση, ο Ηλία εντάσσει για πρώτη φορά το αυτοκίνητο, το οποίο, πέρα από τον ηχητικό του ρόλο, αξιοποιείται και ως εργαλείο συγχρονισμού: στην παρτιτούρα του έργου προβλέπεται η παρουσία βοηθού μαέστρου, ο οποίος, χρησιμοποιώντας το αυτοκίνητο, συντονίζει τη δράση των μουσικών. Η όλη διεργασία της σύλληψης του έργου αποτέλεσε τη βάση για την έννοια της Πολυμεσικότητας – της θεμελιώδους αισθητικής αρχής που χαρακτηρίζει τη δημιουργική του πορεία. Για το έργο «Στροφές» του απονεμήθηκε το Βραβείο BMW της σειράς σύγχρονης μουσικής *Musica Viva* του Βαυαρικού Ραδιοφώνου στο Μόναχο (2005).

Στην ίδια αισθητική τροχιά τοποθετείται και το **«Άχνη Ζάχαρη»** (*Staubzucker*), για κουαρτέτο κιθαρών, στο οποίο η κιθάρα χρησιμοποιείται με εντελώς ανορθόδοξο, κρουστικό τρόπο (2007). Παρουσιαστηκε περισσότερες από 100 φορές στην Ευρώπη, τη Νότια Αμερική και τις Ηνωμένες Πολιτείες Αμερικής, μεταξύ άλλων στα Φεστιβάλ Κιθάρας της Βοστώνης (Boston GuitarFest) και του Βρότσλαβ (Wrocław Guitar Festival). Το περιοδικό *Classical Guitar* *Magazine* περιέγραψε την εκτέλεση του έργου ως «μια εμπειρία που δύσκολα ξεχνά κανείς» (*a performance which one is not likely to forget*). Το ομώνυμο άλμπουμ «Staubzucker» (2016)***', το οποίο περιλαμβάνει εννέα έργα με επίκεντρο την κιθάρα — συντεθέντα την περίοδο 1999 και 2008 — απέσπασε τρία Χρυσά Μετάλλια στα Global Music Awards 2016 στην [[Καλιφόρνια]], στις κατηγορίες: [[Σύγχρονη κλασική μουσική|Σύγχρονη Κλασική Μουσική]], [[Άλμπουμ]], και Δημιουργικότητα & Πρωτοτυπία. Σύμφωνα με τον Καναδό κριτικό Bradford Werner, «το άλμπουμ εξερευνά τους ήχους και τις ανεξάντλητες δυνατότητες της [[κιθάρα]]ς στη [[μουσική δωματίου]], αποτελώντας μια ιδιαίτερα σημαντική συμβολή στο ρεπερτόριο της κιθάρας».

Το 2002 προσκλήθηκε από τον Σύνδεσμο Νέας Μουσικής του [[Πανεπιστήμιο του Κέιμπριτζ|Πανεπιστημίου του Κέιμπριτζ]] για την πρεμιέρα του έργου του '''«Μ’ ένα Ψαλίδι και Χίλιες Κλωστές»''' (''With a Pair of Scissors and a Thousand Threads''), στο οποίο ένας κιθαρίστας εκτελεί ταυτόχρονα σε δύο κιθάρες με διαφορετικό κούρδισμα. Παράλληλα, ενεργοποιεί και κρουστά όργανα τοποθετημένα περιμετρικά του. Το έργο εντάσσεται σε μια διευρυμένη εκτελεστική προσέγγιση, κατά την οποία ο ερμηνευτής λειτουργεί ως πολυοργανικός εκτελεστής, υιοθετώντας μια εκλεπτυσμένη, λειτουργική και βιρτουόζικη μορφή πολυεκτέλεσης.

Κατά τη σεζόν 2004/05, σκηνογραφημένες συναυλίες έργων του παρουσιάστηκαν σε τρεις διαφορετικούς πολιτιστικούς χώρους του Σάλτσμπουργκ: στο Ίδρυμα Μοτσαρτέουμ (Wiener Saal), στο πειραματικό θέατρο Toihaus και στην αίθουσα Central-Kino του Κρατικού Θεάτρου.

=== Αρχέγονα μοτίβα, ποιητική μνήμη και μουσικοθεατρική εφευρετικότητα ===
Το '''«Αντίδωρον»''' (''Holy Bread''), για ενισχυμένο κουαρτέτο εγχόρδων, στο οποίο το βιολί λειτουργεί ως σολιστικό όργανο έναντι τριών εγχόρδων, αποτελεί φόρο τιμής στον [[Κώστας Μόντης|Κώστα Μόντη]] και ολοκληρώθηκε αμέσως μετά τον θάνατο του ποιητή, το 2004. Την ίδια χρονιά, το έργο απέσπασε το Πρώτο Βραβείο στον περίβλεπτο Διεθνή Διαγωνισμό Συνθετών [[Βίτολντ Λουτοσουάφσκι]] στη Βαρσοβία, ανάμεσα σε 169 συμμετέχοντες, και έκανε πρεμιέρα στη Φιλαρμονική της Βαρσοβίας (Philharmonia Narodowa). Το '''«Μαυρόασπρο»''' (''Blackwhite''), για βαρύτονο και ορχηστρικό σύνολο, βασίζεται στο ποίημα του Μόντη ''Τουρκική Εισβολή'' (2005), ενώ το '''«Φράουλες και Σταφύλια»''' (''Strawberries and Grapes'', 2004), Τρίο Εγχόρδων αρ. 2 του Ηλία, κορυφώνεται με τη χαρακτηριστική φράση του ίδιου ποιητή: «Πέστε μου ειλικρινά, χαμογελώ;», αποτυπώνοντας μια στιγμή υπαρξιακής εσωστρέφειας και λεπταίσθητης ειρωνείας..

Το μουσικοθεατρικό έργο '''«Υδροναύτες»''' (''Aquanauten''), που πρωτοπαρουσιάστηκε το 2007 στους κήπους του [[Παλάτι Μιραμπέλ|Παλατιού Μιραμπέλ]] στο Σάλτσμπουργκ, διακρίνεται για το χιουμοριστικό του ύφος. Αντλεί θεματικά στοιχεία από την «[[Οδύσσεια]]», με αναφορές σε σκηνές όπως εκείνες της [[Σκύλλα|Σκύλλας και της Χάρυβδης]], τις οποίες επαναπροσδιορίζει με παιγνιώδη διάθεση και αποστασιοποιημένη θεατρικότητα. Οι πέντε πρωταγωνιστές δρουν μπροστά από μια μπανιέρα γεμάτη νερό, την οποία αξιοποιούν ταυτόχρονα ως ηχητικό μέσο, εντάσσοντας το υγρό στοιχείο ως θεμελιώδες εκφραστικό εργαλείο.  Μετατοπίζοντας το ενδιαφέρον προς τον ψηφιακό κόσμο, οι '''«Τηλεναύτες»''' (''Telenauten'') – που παρουσιάστηκαν, μεταξύ άλλων, το 2017 μέσα σε βαγόνι της Ρόδας του [[Πράτερ|Λούνα Παρκ Πράτερ]] στη Βιέννη (Vienna Giant Ferris Wheel) – εστιάζει στη σύγχρονη τεχνολογία και στην έννοια της επικοινωνίας, ενσωματώνοντας τεχνολογικά εξαρτήματα ([[hardware]]) και [[Πληκτρολόγιο|πληκτρολόγια]] στην παραστασιακή της γλώσσα. Περιλαμβάνεται απόσπασμα από φιλοσοφικό κείμενο του Wolfgang Welsch.

Σε αυτές τις δημιουργίες, ο Ηλία διαμορφώνει μια προσωπική φανταστική γλώσσα, προσανατολισμένη στην ηχητική του έκφραση. Οι ερμηνείες βασίζονται σ' έναν υβριδισμό τραγουδιστών και ηθοποιών, που κινούνται ανάμεσα στο μουσικό και το θεατρικό πεδίο, υπερβαίνοντας τα όρια μεταξύ των δύο τεχνών. Παρόμοια τεχνική χρησιμοποιεί και στην όπερα '''«Το Κυνήγι»''' (''Die Jagd''), όπου οι πρωταγωνιστικοί ρόλοι υποδύονται εις διπλούν — τόσο από τραγουδιστές όσο και από ηθοποιούς — με την ταυτότητα όλων να σημειώνεται επάνω στην παρτιτούρα, αποτυπώνοντας έτσι τη δραματουργική και ηχητική διαστρωμάτωση της σύνθεσης. Το στοιχείο αυτό υποδηλώνει το βαθύ ενδιαφέρον του για το αρχαίο ελληνικό δράμα, τόσο την [[τραγωδία]] όσο και την [[κωμωδία]] και το [[σατυρικό δράμα]], στα οποία συνυπάρχουν ο ρυθμικός και μελωδικός λόγος, η χορική λειτουργία και η πολυεπίπεδη ερμηνευτική παρουσία.

=== «Ο Κύκλος των Οχημάτων» ===
«Ο Κύκλος των Οχημάτων» (''The Cycle of Vehicles'') είναι μια θεματική ενότητα έργων του Μάριου Ιωάννου Ηλία, όπου μηχανοκίνητα οχήματα – ή επιμέρους στοιχεία τους – αξιοποιούνται ως ηχητικά και σκηνικά μέσα, συμβάλλοντας ενεργά στη μουσική δομή και τη δραματουργική αφήγηση. Σε αυτό το πλαίσιο, τα οχήματα δεν αντιμετωπίζονται απλώς ως αντικείμενα, αλλά λειτουργούν ως «ερμηνευτές» με λειτουργικό ρόλο στο ηχητικοσκηνικό πεδίο της σύνθεσης.
Η όπερα '''[[:de:Die Jagd (Oper)|«Το Κυνήγι»]]''' (***Die Jagd**,'' 2008), σε 16 σκηνές, με λιμπρέτο των Marianne Freidig και Andreas Liebmann, δημιουργήθηκε κατόπιν ανάθεσης της Κρατικής Όπερας της Στουτγάρδης και σε συμπαραγωγή με το Theater Rampe Στουτγάρδης. Ενσωματώνει έξι αυτοκίνητα – ανάμεσά τους μία [[Aston Martin|Aston Martin DB9 Volante]] και μία [[Ford Mustang|Ford Shelby Mustang]] – ως οπτικοηχητικές παρουσίες στο τεχνητό σκηνικό δάσος. Το περιβάλλον αυτό, όπου συνυπάρχουν ο πραγματικός και ο φαντασιακός κόσμος, παραπέμπει στη δραματουργική δυαδικότητα του [[Όνειρο Θερινής Νυκτός|**«**Ονείρου]] [[Όνειρο Θερινής Νυκτός|Θερινής Νύχτας***»***]] του [[Ουίλλιαμ Σαίξπηρ|Σαίξπηρ]]. Η όπερα είναι γραμμένη για τέσσερις τραγουδιστές (κολορατούρα σοπράνο, αγορίστικη σοπράνο, κοντρατενόρο και βαθύφωνο), τρεις ηθοποιούς, παιδικό φωνητικό σύνολο, δύο ομιλούντες χορούς, είκοσι προηχογραφημένες φωνές, οργανικό σύνολο σε δύο ομάδες, εξάδα αυτοκινήτων και ηλεκτρονικούς ήχους. Οι έξι παραστάσεις πραγματοποιήθηκαν με πλήρη πληρότητα (sold out), ενώ η πρεμιέρα καλύφθηκε από το κεντρικό δελτίο ειδήσεων του γερμανικού δημόσιου ραδιοτηλεοπτικού οργανισμού [[ARD]].

Στο **«Εν Πλώ»**, για [[κοντραμπάσο]], [[Κλαρινέτο|κοντραμπάσο κλαρινέτο]], ηλεκτρονικούς ήχους και ορχήστρα μεγαφώνων (2007), κυριαρχούν δύο ναυτικά ιστορικά γεγονότα: η βύθιση του αρχαίου πλοίου της Κερύνειας και η καταστροφή του ελληνικού καταδρομικού «[[Έλλη Ι (καταδρομικό)|Έλλη]]» στο λιμάνι της [[Τήνος|Τήνου]]. Το έργο ενσωματώνει σκηνικά και ηχητικά στοιχεία όπως τμήματα ιστιοφόρου, ανεμιστήρες και καρέκλες, που τίθενται σε κίνηση σε συγκεκριμένες στιγμές της μουσικής, συμβάλλοντας στη δημιουργία μιας πολυαισθητηριακής εμπειρίας. Επιπλέον, πέντε διαφορετικοί τύποι ηλεκτροακουστικών μετατροπέων (electro-acoustic transducers), ως μέρος της ορχήστρας μεγαφώνων, διασπείρονται στον χώρο και προκαλούν την προβολή ενός φασματικού μίγματος.

Η πολυμεσική όπερα **«Το ταξίδι του Τζ. Μαστόρνα»** (''Die Reise des G. Mastorna'', 2006), βασισμένη σε κείμενα του [[Φεντερίκο Φελίνι]], παρουσιάστηκε για πρώτη φορά στο Terminal Amadeus του Αεροδρομίου του Σάλτσμπουργκ κατά τη διάρκεια του εορτασμού του «Έτους [[Βόλφγκανγκ Αμαντέους Μότσαρτ|Μότσαρτ]]». Η αισθητική σύνλληψη αντλεί αναφορές από την αεροπορία, ενσωματώνοντας χωρικά και μορφολογικά στοιχεία της εμπειρίας πτήσης στη σκηνική και μουσική δομή — όπως, για παράδειγμα, τη διάταξη του ακροατηρίου σε σχηματισμό που παραπέμπει σε καμπίνα επιβατικού αεροσκάφους. Κατά τη διάρκεια της παράστασης, οι θεατές παρακολουθούσαν ταυτόχρονα τα καλλιτεχνικά δρώμενα και τις πραγματικές αφίξεις και αναχωρήσεις πτήσεων στον χώρο του αεροδρομίου – μια εξ αποστάσεως, οπτική μεν αλλά ακουστικά σιωπηλή πραγματικότητα, καθώς μόνο η μουσική του έργου ακουγόταν στον χώρο. Το αποτέλεσμα ήταν μια υβριδική εμπειρία, όπου η σκηνική τέχνη συνυπήρχε με τη ρεαλιστική ροή του χώρου, χωρίς ποτέ να συγχωνευτεί απόλυτα μαζί της.

Το **«Tempus tantum nostrum est»** (''Μονάχα ο χρόνος μας ανήκει'', 2005), εμπνευσμένο από τα τραγικά γεγονότα της διαδήλωσης των μοτοσικλετιστών στο οδόφραγμα της [[Δερύνεια]]ς το 1996, είναι γραμμένο για τέσσερις φωνές (ή τετράφωνη χορωδία) και δύο μοτοσικλέτες [[Harley-Davidson]]. Το κείμενό του προέρχεται από το πρώτο βιβλίο των **«**Ηθικών επιστολών προς τον Λουκίλιο**»** (''Epistulae morales ad Lucilium I'') του [[Σενέκας ο Νεότερος|Σενέκα]].

Άλλα έργα του «Κύκλου των Οχημάτων» περιλαμβάνουν τον **«Δείκτη του Δρόμου»** (''Der Wegweiser – The Signpost''), μια σύνθεση που κάνει χρήση ποδηλάτων και στοιχείων που παραπέμπουν στο ταξίδι. Αποτελεί μετάπαιγμα στο ομώνυμο τραγούδι από τον κύκλο ''Winterreise'' του [[Φραντς Σούμπερτ]] και πρωτοπαρουσιάστηκε στη Φιλαρμονική του Βερολίνου το 2005. Στον κύκλο περιλαμβάνονται, εκτός από τα **«Στροφές»** και **«Austoymphonic»**, το **«Autotrio»**, σύνθεση για τρία αυτοκίνητα, δεκατέσσερις κρουστούς που εκτελούν σε ολόκληρη την επιφάνεια και τη μηχανική δομή των οχημάτων, καθώς και ηλεκτρονικούς ήχους. Ο Ηλία εντάσσει σε αυτή τρία οχήματα-σύμβολα της αυτοκινητιστικής ιστορίας: τη [[Mercedes-Benz SLS AMG]] (2010), το ρετρό Aero 6218R (1934) και ένα αντίγραφο του πατενταρισμένου τρίκυκλου του [[Καρλ Μπεντς]] από το 1886 – το πρώτο αυτοκίνητο που κατασκευάστηκε ποτέ. Η πρεμιέρα έλαβε χώρα το 2010 στην Μοτσαρτική Αίθουσα του Συνεδριακού Κέντρου Rosengarten στο Μανχάιμ, στο πλαίσιο της επίσημης πρωτοχρονιάτικης δεξίωσης του Δήμου Μανχάιμ (Neujahrsempfang der Stadt Mannheim).

Κατά την πρώτη δημιουργική περίοδο, το έργο του Ηλία υποστηρίχθηκε από σημαντικούς πολιτιστικούς και καλλιτεχνικούς θεσμούς σε ολόκληρη την Ευρώπη. Μεταξύ αυτών περιλαμβάνονται, το Αυστριακό Ομοσπονδιακό Υπουργείο Τέχνης, Πολιτισμού, Δημόσιας Διοίκησης και Αθλητισμού (κρατική υποτροφία για τη σύνθεση), το Δημαρχείο και το Ομόσπονδο Κρατίδιο του Σάλτσμπουργκ, η Νεανική Ακαδημία Τεχνών Βερολίνου (Junge Akademie der Künste), το Hellerau – Ευρωπαϊκό Κέντρο για τις Τέχνες (Δρέσδη), το Πολιτιστικό Ίδρυμα [[Allianz]] (Μόναχο), η Ακαδημία Schloss Solitude (Στουτγκάρδη), το Ίδρυμα Τέχνης Βάδης-Βυρτεμβέργης, το Ίδρυμα Hanne Darboven (Αμβούργο), ο Γερμανικός Σύνδεσμος Αρμόνικας (Deutscher Harmonika-Verband'','' Τρόσινγκεν), το Ίδρυμα Πολιτιστικού Ταμείου Βερολίνου (Stiftung Kulturfonds Berlin) και το Ίδρυμα Hinrichsen (Λονδίνο).

== Δεύτερη δημιουργική περίοδος (2011 και μετά) ==
Από το 2011 και μετά, με αφετηρία την πρεμιέρα του [[:de:Autosymphonic|**«Αutosymphonic»**]] στο [[Μάνχαϊμ]], εγκαινιάζεται η δεύτερη δημιουργική περίοδος του Ηλία. Στην περίοδο αυτή συγκαταλέγονται έργα μεγάλης κλίμακας, συχνά επετειακού χαρακτήρα, τα οποία συνδυάζουν υψηλό καλλιτεχνικό επίπεδο με ευρεία κοινωνική απήχηση και δημόσια προβολή.

=== «Αutosymphonic»: «Το έργο του αιώνα» ===
Σε κριτική της ''[[Die Welt|Welt am Sonntag]]'' που δημοσιεύθηκε αμέσως μετά την πρεμιέρα της όπερας «Το Κυνήγι», στις 28 Δεκεμβρίου 2008, ο Ηλία εκφράζει το προσωπικό του όραμα**':**«Το όνειρό μου είναι μια ολόκληρη συμφωνική ορχήστρα από αυτοκίνητα.»**

*(«Mein Traum ist ein ganzes Sinfonieorchester aus Autos.»)*Ακολουθεί το σχόλιο του κριτικού:**«Ο συνθέτης Μάριος Ιωάννου Ηλία έχει καθιερωθεί χάρη στους ιδιότυπους ηχητικούς του κόσμους.»**

*(«Der Komponist Marios Joannou Elia hat sich mit eigenwilligen Klangwelten einen Namen gemacht.»)*Η συμφωνία πολυμέσων «Αutosymphonic» (2011) δημιουργήθηκε για το εορταστικό φινάλε των 125 χρόνων από την εφεύρεση του αυτοκινήτου και κόστισε 2,7 εκατομμύρια ευρώ. Ήταν μια παραγγελία της πόλης του Μάνχαϊμ και του ομοσπονδιακού κρατιδίου Βάδης-Βυρτεμβέργης στη Γερμανία. Η πρεμιέρα πραγματοποιήθηκε στην κεντρική πλατεία Friedrichsplatz της πόλης, σε έναν χώρο 65.000 τετραγωνικών μέτρων, με τη συμμετοχή 300 μουσικών – μεταξύ αυτών συμφωνική ορχήστρα, 120 κρουστοί, χορωδία, παιδική χορωδία, ποπ συγκρότημα, οκτέτο κρουστών, ηλεκτρονικοί ήχοι και ηχητικό σύστημα 360 μοιρών με 296 μεγάφωνα – καθώς και 500 τεχνικών. Για την εκτέλεση της μουσικής απαιτήθηκε η συνδρομή συνολικά δεκαεπτά μαέστρων: ενός κεντρικού, δύο κύριων και δεκατεσσάρων βοηθών. 
Ιδιαίτερη αίσθηση προκάλεσε η συμμετοχή μιας ιδιότυπης «ορχήστρας» 81 αυτοκινήτων, μεταξύ των οποίων Rolls-Royce, Ferrari, Porsche και Mercedes-Benz, με την παραγωγή περίπου 800 ήχων. Όπως χαρακτηριστικά τιτλοφόρησαν οι *Salzburger Nachrichten* σε συνέντευξή τους με τον συνθέτη: *«*Η Ferrari ως βιολί, το τρακτέρ ως τούμπα*»* (Ferrari als Geige, Traktor als Tuba), ενώ και ο τίτλος της ραδιοφωνικής συνέντευξής του στον *Deutschlandfunk* ήταν ενδεικτικός: *«*Μηχανές ως μελωδίες, κόρνες ως τρομπέτες*»* (Motoren als Melodien, Hupen als Trompeten). Ο Ηλία δημιούργησε έτσι την πρώτη στον κόσμο ορχήστρα αυτοκινήτων, έπειτα από διαδικασία επιλογής που διήρκεσε δέκα μήνες (2010).

Την πρεμιέρα παρακολούθησαν 20.000 θεατές στον χώρο της εκδήλωσης, ενώ η τηλεοπτική μετάδοση έφτασε σε κοινό 55 εκατομμυρίων. Σύμφωνα με γερμανικά μέσα ενημέρωσης, το έργο χαρακτηρίστηκε ως «το έργο του αιώνα» και περιγράφηκε ως η «Συμφωνία των Υπερθετικών»(Sinfonie der Superlative), λόγω της κλίμακας, της πολυπλοκότητας και της εντυπωσιακής της σύλληψης. Έρευνα που πραγματοποιήθηκε από τοπικό πανεπιστήμιο της Βάδης-Βυρτεμβέργης εκτίμησε ότι η δημοσιότητα του έργου στα διεθνή μέσα μαζικής ενημέρωσης ανήλθε σε περίπου δύο δισεκατομμύρια συνολικές εμφανίσεις.

### «Ουλμερικό Ορατόριο»
Το «Ουλμερικό Ορατόριο» (*Ulmer Oratorium*) είναι επετειακή σύνθεση του Μάριου Ιωάννου Ηλία, που δημιουργήθηκε κατόπιν παραγγελίας του Δήμου Ουλμ για τον εορτασμό των 125 χρόνων από την ολοκλήρωση του υψηλότερου εκκλησιαστικού πύργου στον κόσμο, του Μίνστερ της Ουλμ. Γράφτηκε μεταξύ 2013 και 2014 για 400 μουσικούς, περιλαμβάνοντας δέκα σολίστ, επτά χορωδίες, δύο ορχήστρες και τρεις κύριες σκηνές. Η ενορχήστρωση εμπλέκει κολορατούρα σοπράνο, λυρική σοπράνο, μεσόφωνο, τενόρο, μπάσο, φωνή ποπ/τζαζ, βιολί, εκκλησιαστικό όργανο, τρομπέτα (με ρυθμική απαγγελία), ηλεκτρικό μπάσο, φιλαρμονική ορχήστρα, μπάντα πνευστών, χορωδία ενηλίκων, παιδική χορωδία, ορχήστρα καμπανών, σύνολο εργαλείων του *Münsterbauhütte*, σύνολα κρουστών και ηλεκτρονικά μέσα.

Η ηχητική παλέτα εμπλουτίζεται με τα εργαλεία του συνεργείου αποκατάστασης του ναού (Münsterbauhütte), τα οποία — παρότι δεν είναι μουσικά όργανα με τη συμβατική έννοια — χρησιμοποιούνται ως ηχογόνα μέσα. Συνολικά αξιοποιούνται 46 αντικείμενα, όπως σφυριά, φλεξ και άλλα οικοδομικά υλικά. Επιπλέον, προβλέπεται η χρήση μιας «ορχήστρας καμπανών», η οποία αξιοποιεί τόσο τις ίδιες τις καμπάνες του καθεδρικού ναού όσο και άλλες ηχητικές – ή καμπανοειδείς – πηγές από τον περιβάλλοντα χώρο της κεντρικής πλατείας μπροστά από το Μίνστερ.

Ο Ηλία προσεγγίζει το ιερό στο «Ουλμερικό Ορατόριο» σε υπερθρησκευτική και κοσμοθεωρητική διάσταση. Το έργο εμπεριέχει συμβολική αναφορά στο ορατόριο «Ηλίας» του Φέλιξ Μέντελσον Μπαρτόλντι, το οποίο είχε παρουσιαστεί στον εορτασμό για την ολοκλήρωση του πύργου, 125 χρόνια νωρίτερα.

Η πρεμιέρα του Ορατορίου, με προϋπολογισμό 500.000 ευρώ, είχε προγραμματιστεί για τις 29 και 30 Μαΐου 2015 ως υπαίθρια εκδήλωση στην κεντρική πλατεία του καθεδρικού ναού της Ουλμ (Münsterplatz), παρουσία 4.500 θεατών κάθε βράδυ. Ωστόσο, η πρεμιέρα δεν πραγματοποιήθηκε. Όπως αποκάλυψε ο δήμαρχος της Ουλμ κατά την τελευταία του συνεδρίαση στο δημοτικό συμβούλιο, η υλοποίηση του έργου δεν κατέστη εφικτή, καθώς ορισμένοι από τους εμπλεκόμενους αδυνατούσαν να ανταποκριθούν στις καλλιτεχνικές και τεχνικές προκλήσεις του εγχειρήματος.

Η περίπτωση αυτή δεν ήταν η πρώτη κατά την οποία έργα του Ηλία δεν προχώρησαν άμεσα στην υλοποίησή τους, λόγω της ιδιαιτερότητας και της καινοτόμου φύσης της καλλιτεχνικής του προσέγγισης. Ήδη από την πρώτη δημιουργική του περίοδο, το 2006, δύο λυρικά έργα δεν έφτασαν στη φάση της παραγωγής: το ένα προοριζόταν για πρεμιέρα στη Μαργραβική Όπερα του Μπαϊρόιτ (Margravial Opera House), στο πλαίσιο των εορτασμών για τα 250 χρόνια από τη γέννηση του Μότσαρτ (**«Der Flötenzauberflöte''»***, λιμπρέτο: [[Γιόχαν Βόλφγκανγκ φον Γκαίτε|Γκαίτε]]/Ηλία), και το άλλο στο μεγάλο θεατρικό στούντιο του «Μοτσαρτέουμ» στο Σάλτσμπουργκ, με αφορμή τα εγκαίνια του ανακαινισμένου κτιρίου του Πανεπιστημίου στην κεντρική του σκηνή (*'«Oromumpaq*»***, λιμπρέτο: Simon Werle). Και στις δύο περιπτώσεις, η μη υλοποίηση οφειλόταν στη ρηξικέλευθη και απαιτητική φύση του οραματικού βλέμματος του πάνω στη φόρμα του μουσικού θεάτρου. Ωστόσο, η καινοτόμος αυτή στάση του αναγνωρίστηκε διεθνώς ήδη προς το τέλος του ίδιου έτους: ο επιδραστικός Γερμανός συνθέτης, μουσικολόγος, σκηνοθέτης όπερας και μαέστρος Ούντο Τσίμερμαν (Udo Zimmermann), σε δημόσιο εγκώμιο στην αίθουσα Ηρακλή (Herkulessaal) του Μονάχου για το έργο του «**Στροφές»**, τόνισε πως «απαιτεί όχι μόνο μια εξαιρετική οργανοποίηση, αλλά και ένα ιδιαίτερα ευφάνταστο και ασυνήθιστο σκηνικό περιβάλλον. Η σύνθεση απαιτεί το θάρρος να χρησιμοποιηθούν τέτοια μέσα». Την ίδια χρονική περίοδο, η μουσική του Ηλία έβρισκε απήχηση στο παγκόσμιο κοινό· στο Διεθνές Φεστιβάλ Σύγχρονης Μουσικής της Κορεατικής Εταιρείας Μουσικής του 21ου Αιώνα, που πραγματοποιήθηκε στη [[Σεούλ]], του απονεμήθηκε το Βραβείο Κοινού για το έργο του **«Κρυφτό»** (''Versteckspiel'').

=== Η σειρά «Sound of»: Μουσικοποίηση πόλεων ===
H σειρά «Sound of» αποτελεί μια πολυτοπική σύνθεση μουσικής δημιουργίας, επιτόπιων ηχογραφήσεων, κινηματογραφικής τέχνης και πολιτιστικής αφήγησης. Κάθε έργο επιδιώκει να «μουσικοποιήσει» μια πόλη, δημιουργώντας ένα πρωτογενές, αυθύπαρκτο οπτικοακουστικό πορτρέτο που αποτυπώνει την ταυτότητά της μέσα από τον ήχο και την εικόνα· υφαίνοντας μαζί τις παραδόσεις, τους ανθρώπους, την αρχιτεκτονική και τους σύγχρονους ρυθμούς της σε μια ενιαία μορφή ορχηστρικής, φωνητικής, ηλεκτρονικής και πολυμέσων έκφρασης. Όπως αναφέρει η ακαδημαϊκός [[Έλενα Μουζάλα]], <blockquote>**«το όλο εγχείρημα του Μάριου Ηλία είναι η μουσικοποίηση της γης, μέσω ενδεικτικών γεωγραφικών τοποθεσιών»**.</blockquote>Σε αυτόν τον κύκλο συγκαταλέγονται: 
* **«Ο Ήχος του Βλαδιβοστόκ»** (''Sound of Vladivostok,'' 2017), που υλοποιήθηκε με πρωτοβουλία του Κέντρου Σύγχρονης Τέχνης Zarya και του Ιδρύματος Zarya, με την υποστήριξη της Beluga Group, του Δημαρχείου του Βλαδιβοστόκ και της Κυβέρνησης του Πριμόριε.. Στην υλοποίηση της παραγωγής συνέπραξαν περισσότεροι από 20 φορείς και συνολικά 350 μουσικοί. Ρωσικά μέσα ενημέρωσης το αποκάλεσαν «τον νέο ύμνο της πόλης»..
* **«Ο Ήχος του Κιότο»** (''Sound of Kyoto,'' 2018-19), με τον υπότιτλο «Πόλη εντός Συμφωνίας» (''City in a Symphony''), που δημιουργήθηκε με πρωτοβουλία της Υπηρεσίας Πολιτιστικών Υποθέσεων της Ιαπωνικής Κυβέρνησης, με την υποστήριξη του Δημαρχείου του Κιότο και του Δημοτικού Κέντρου Τεχνών. Πρόκειται για παραγωγή με τη συμμετοχή 43 πολιτιστικών φορέων, 18 μουσικών συνόλων και συνολικά 550 μουσικών****. Σύμφωνα με το περιοδικό ''Tokyo Weekender'', 
<blockquote>**«O συνθέτης Μάριος Ιωάννου Ηλία ενορχηστρώνει ένα αριστούργημα ήχου αφιερωμένο στο Κιότο»** ''(«Composer Μarios Joannou Elia orchestrates a masterpiece of sound dedicated to Kyoto»)''.</blockquote>
* **«Ο Ήχος της Σαγκάης»** (''Sound of Shanghai,'' 2024-25), με τον υπότιτλο «Όπερα μιας Κοσμόπολης» (''Opera of a Cosmopolis''), που πραγματοποιήθηκε με την υποστήριξη του Swatch Group και 29 συνολικά φορέων, μεταξύ των οποίων η Διοίκηση Πολιτισμού και το Τμήμα Άυλης Πολιτιστικής Κληρονομιάς του Δήμου Σαγκάης. Συμμετείχαν 250 μουσικοί. Από τα πέντε κεντρικά μέρη, το καθένα έχει συντεθεί για διαφορετικό μουσικό σύνολο: ένα για μεγάλη κινεζική παραδοσιακή ορχήστρα, ένα για ορχήστρα γκουτζένγκ (''guzheng''), ενσωματώνοντας γυναικεία χορωδία και [[σενγκ]] (''sheng''), ένα για σοπράνο και σύνολο ρουάν (''ruan''), καθώς και ένα για τζαζ τρίο.
Σε όλα τα παραπάνω έργα, ο Ηλία αναλαμβάνει εξ ολοκλήρου τη γενική διεύθυνση παραγωγής, καθώς και την οπτικοσκηνοθετική σύλληψη. Η παραγωγή τους υποστηρίχθηκε από διεθνείς εταιρείες, μεταξύ των οποίων οι [[Mosfilm]], [[Sony]], DeSisti Lighting, [[Dolby Digital|Dolby]] και Roland Corporation.

=== Το Φως, η Φιλία και η Γη: Η Μουσική ως παγκόσμια συνείδηση ===
Η συμφωνική [[ραψωδία]] **«Γαία – Το Τραγούδι της Γης»** (''Gaia – The Earth's Song''), με θεματικό άξονα το περιβάλλον και την κλιματική αλλαγή, αποτελεί ανάθεση στο πλαίσιο της Γερμανικής Εθνικής Έκθεσης Κήπου BUGA23 στο Μάνχαϊμ. Πρωτοπαρουσιάστηκε στο Παλάτι του Σβέτσινγκεν και ακολούθως στο πάρκο Σπινέλλι του Μάνχαϊμ (2023). Το κείμενο της ραψωδίας πηγάζει από τον [[Ομηρικοί Ύμνοι|ομηρικό ύμνο]] «Εἲς Γῆν Μητέρα Πάντων».

Η **«Ωδή στην Φιλία»**, [[κοντσέρτο]] για σοπράνο και μεγάλη ορχήστρα, είναι ανάθεση της Ευρωπαϊκής Ορχήστρας Νέων υπό την αιγίδα του [[Ευρωπαϊκό Κοινοβούλιο|Ευρωπαϊκού Κοινοβουλίου]], με αφορμή τις ευρωεκλογές και τα διακόσια χρόνια από την πρεμιέρα της Ενάτης Συμφωνίας του [[Λούντβιχ βαν Μπετόβεν|Μπετόβεν]] (2024). Η πολυγλωσσική σύνθεση του κειμένου αντανακλά το όραμα της ενότητας μέσα από τη γλωσσική πολυμορφία και τον πολιτισμικό διάλογο.

Η συμφωνία ευρείας κλίμακας **«Η Σάλπιγξ του Θεού»** (''Trumpet of God'', 2018-2023), ανάθεση της Φιλαρμονικής της [[Παννονία]]ς στο [[Πετς|Πέτς]] της Ουγγαρίας, αντλεί την έμπνευσή της από το [[Αποκάλυψη του Ιωάννη|Βιβλίο της Αποκάλυψης του Αγίου Ιωάννη]], και συγκεκριμένα από τα κεφάλαια 8 έως 12, με επίκεντρο την ενότητα «Οι Επτά Σάλπιγγες». Η σύνθεση συνδυάζει τα είδη της συμφωνίας, του [[Ορατόριο|ορατορίου]] και του κοντσέρτου για τρομπέτα, διαμορφώνοντας ένα υβριδικό ηχητικό σύμπαν, με έντονη εσχατολογική φόρτιση, εμποτισμένο με προφητική δραματικότητα.

H **«Ωδή στο Φως»** (''Ode to Light'', 2025), ο ύμνος της πόλης Νάεστβεντ στη Δανία, είναι έργο για άλτο, μικτή χορωδία και σύνολο μουσικής δωματίου, το οποίο πλαισιώνεται από ειδικά σχεδιασμένη εγκατάσταση φωτισμού και οπτικής προβολής, ενταγμένη στο τοπίο του λιμανιού.

=== Μουσική μνήμης και ταυτότητας για την Ελλάδα και την Κύπρο ===

Ένα τμήμα του έργου του Ηλία είναι αφιερωμένο στη μουσική αναστοχασμού επάνω στην ιστορική πορεία, τις δοκιμασίες και τις θεμελιώδεις αξίες του ελληνισμού, με επίκεντρο την [[Ελλάδα]] και την [[Κύπρος|Κύπρο]]. Σε αυτές τις συνθέσεις, η μουσική λειτουργεί ως πράξη συλλογικής μνήμης, πολιτισμικής ενσυναίσθησης και υπαρξιακής ανασυγκρότησης της εθνικής ταυτότητας. Ο ίδιος, σε πρόσφατη ομιλία του με τίτλο «Η μνήμη ως δημιουργία – Οικουμενικά νοήματα από τον εκτοπισμό μέχρι την Ανάσταση», αναφέρει:<blockquote>**«Η δική μου ιστορία δεν θεμελιώθηκε σε ρίζες, αλλά σε μια εκρίζωση.»**

**«Αν η μνήμη είναι Σταύρωση, η δημιουργία είναι η Ανάστασή της.»**</blockquote>Σε αυτό το πλαίσιο, ο δημοσιογράφος της ΕΡΤ Γιώργος Ντόβολος τον χαρακτήρισε ως «πρέσβη του μουσικού πολιτισμού του νεότερου ελληνισμού».

Το επετειακό συμφωνικό έργο **«Ελευθερία»** (''Liberty'') αφιερωμένο στη συμπλήρωση 200 ετών από την [[Ελληνική Επανάσταση του 1821|Ελληνική Επανάσταση]] και τελούμενο υπό την αιγίδα της Α.Ε. Προέδρου της Ελληνικής Δημοκρατίας, παρουσιάστηκε για πρώτη φορά στη [[Ρωμαϊκή Αγορά της Αθήνας]], κάτω από τον ιερό βράχο της [[Ακρόπολη (συνοικία)|Ακρόπολης]] (2021). Αντίστοιχα, το ορατόριο **«Πονεμένες Παναγίες»** ''(Weeping Madonnas)'', ένα μουσικό μνημόσυνο για τις μάνες των αγνοουμένων του 1974, καρπός ανάθεσης από την Προεδρία της Κυπριακής Δημοκρατίας, έκανε την πρεμιέρα του στο [[Προεδρικό Μέγαρο (Λευκωσία)|Προεδρικό Μέγαρο της Λευκωσίας]] (2022).

Το ορατόριο **«Οι Καμπάνες θα ηχήσουν και πάλι»** (''The Bells Will Ring Again''), ανάθεση του [[Αρχιεπίσκοπος Κύπρου Γεώργιος|Μακαριωτάτου Αρχιεπισκόπου Κύπρου]] και της [[Ιερά Αρχιεπισκοπή Κύπρου|Ιεράς Αρχιεπισκοπής]], αποτελεί επετειακή σύνθεση για τη συμπλήρωση πενήντα ετών από το [[Τουρκική εισβολή στην Κύπρο|Πραξικόπημα και την Τουρκική Εισβολή του 1974]]. Η δομή του εκτείνεται σε επτά μέρη, τα οποία παρατίθενται παράλληλα με τις κεντρικές πράξεις της [[Μεγάλη Εβδομάδα|Εβδομάδας των Παθών]]: Μεγάλη Τετάρτη και Πέμπτη (Προδοσία και Σταύρωσης), Μεγάλη Παρασκευή (Ταφή και Θρήνος) και Μεγάλο Σάββατο (Ανάστασης και Λύτρωση). Πρόκειται για μια ωδή-μαρτυρία προς την Κύπρο, που διαπνέεται από λυρικότητα και τελετουργική ένταση, μεταφέροντας τα διαχρονικά μηνύματα της ελευθερίας, της δικαιοσύνης και του ανθρωπισμού. Πρωτοπαρουσιάστηκε στο Δημοτικό Κηποθέατρο [[Λεμεσός|Λεμεσού]] και στη συνέχεια στο [[Ωδείο Ηρώδου του Αττικού]] (2024).

Το **«Αίμα»** (''AIMA''), για μεγάλη ορχήστρα, ερμηνεύτηκε από τη Ραδιοφωνική Συμφωνική Ορχήστρα της Βιέννης ([[ORF]]) στη Χρυσοποίκιλτη Αίθουσα του Μεγάρου Φίλων της Μουσικής της Βιέννης, το γνωστό  [[Μουζίκφεραϊν της Βιέννης|Μουζίκφεραϊν]] (Wien Modern, 2024). Έχει ως πυρήνα το δίστιχο από το ποίημα [[Η 9η Ιουλίου του 1821 εν Λευκωσία Κύπρου|**«**Η 9η Ιουλίου 1821**»**]] του [[Βασίλης Μιχαηλίδης|Βασίλη Μιχαηλίδη]] – «Το ’νιν αντάν να τρώ’ την γην…». Ως αρχετυπικό σύμβολο του ανθρώπινου πόνου, το αίμα διατρέχει τη σύνθεση ως κραυγή οδύνης και αντίστασης. Η μουσική λειτουργεί ως φωνή ασφυξίας και λύτρωσης, συνθέτοντας ένα παγκόσμιο ηχητικό αφήγημα εσωτερικής και ιστορικής κάθαρσης.

Τα προαναφερθέντα αποτελούν χαρακτηριστικά παραδείγματα μιας δημιουργικής πορείας με βαθιά προσήλωση σε θεμελιώδεις αξίες, όπως η δημοκρατία, η ελευθερία, η ηθική, η ανθρώπινη αξιοπρέπεια και τα οικουμενικά ανθρώπινα δικαιώματα.

Στα ορατόρια «Οι Καμπάνες θα ηχήσουν και πάλι» και «Πονεμένες Παναγίες» υιοθετείται ένα υβριδικό μουσικό ιδίωμα, όπου συνυπάρχουν δυτικοευρωπαϊκά και βυζαντινά στοιχεία. Η σύζευξη αυτή εκφράζεται μέσω της ταυτόχρονης χρήσης ψάλτη και λυρικής τραγουδίστριας, [[Βυζαντινή μουσική|βυζαντινής]] και μικτής χορωδίας, καθώς και παραδοσιακών και συμφωνικών οργάνων. Επιπλέον, συμπλέκονται επιτελεστικά στοιχεία με υψηλό συμβολικό φορτίο, όπως η ρίψη αβολίδωτων πυρών από άγημα τυφεκιοφόρων· στην «Ελευθερία» περιλαμβάνεται η συμμετοχή αγήματος [[Εύζωνες|ευζώνων]], με τον χαρακτηριστικό κρότο των [[Τσαρούχι|τσαρουχιών]], καθώς και η χρήση [[Κανόνι|κανονιών]] (πυροβολικού).

=== Ο εκτοπισμός ως συνθετική μεθοδολογία ===
Η προσέγγιση του Μάριου Ιωάννου Ηλία στη σύνθεση και την καλλιτεχνική σκέψη επηρεάζεται βαθιά από την τουρκική εισβολή και κατοχή της Κύπρου το 1974. Αν και δεν τη βίωσε προσωπικά, οι γονείς του κατάγονται από την [[Κερύνεια]] και εκτοπίστηκαν, γεγονός που του κληρονόμησε μια εσωτερική ευαισθησία απέναντι στην απώλεια, τον ξεριζωμό και τη μνήμη. Αυτές οι εμπειρίες ενσωματώνονται στην τέχνη του μέσα από δομές που λειτουργούν ως διαδρομές – ηχητικές οδυσσείες που αναζητούν μια πατρίδα πέρα από τον γεωγραφικό προσδιορισμό. Η ιστορική αυτή τομή ενίσχυσε την ανάγκη του να δημιουργεί συνδέσεις ανάμεσα σε πολιτισμούς, εποχές, μέσα έκφρασης, ανθρώπους και ηχητικούς κόσμους, συνδυάζοντας τονική μουσική με πειραματικές τεχνικές, φυσικούς και ανθρωπογενείς ήχους, καθώς και ηλεκτρονικά ηχοτοπία. Στο πλαίσιο αυτό, ο ήχος λειτουργεί ως μέσο επιστροφής — όχι σε έναν συγκεκριμένο τόπο, αλλά σε μια πνευματική πατρίδα, όπου η μνήμη, η ταυτότητα και ο πολιτισμός μπορούν να επανενεργοποιηθούν ως ζώσες δυνάμεις πολιτισμικής συνέχειας. Μέσα από αυτή την οπτική, η δημιουργία του υπερβαίνει το ατομικό και το εθνικό και εγγράφεται στην οικουμενικότητα της ανθρώπινης εμπειρίας.

=== Περαιτέρω Ενδεικτική Συνθετική Δημιουργία ===
Η συνθετική πορεία του Ηλία διακρίνεται από πολυστυλιστικότητα, διεύρυνση των εκφραστικών μέσων και εξερεύνηση ετερόκλητων υφολογικών περιοχών. Έργα που αντανακλούν αυτή την καλλιτεχνική και τεχνική πολυπρισματικότητα είναι τα εξής:

* το **«Humanoid»** (2019), για ανθρωποειδές, ημι-ηχεία, ηλεκτρονικούς ήχους και συμφωνική ορχήστρα, κατόπιν ανάθεσης από τη [[Συμφωνική ορχήστρα|Συμφωνική Ορχήστρα]] του [[Πανεπιστήμιο της Οσάκα|Πανεπιστημίου της Οσάκα]], σε συνεργασία με το ''Intelligent Robotics Laboratory'' και τον καθηγητή Hiroshi Ishiguro·
* ο **«Αποχαιρετισμός»** (''Abschied'', 2016), για σοπράνο, τενόρο, χορωδία, δύο βιολοντσέλα, σολιστική κιθάρα και ορχήστρα κιθάρων, κατόπιν ανάθεσης του Πανεπιστημίου «Μοτσαρτέουμ» Σάλτσμπουργκ·
* η **«Ναυτική Συμφωνία»**(''Naval Symphony'': ''Varyag''  2016–17), για σοπράνο, τενόρο, συμφωνική ορχήστρα, χορωδία και παιδική χορωδία, κατόπιν ανάθεσης της Φιλαρμονικής [[Κράι του Πριμόριε|Πριμόριε]] για το Ανατολικό Οικονομικό Φόρουμ·
* η όπερα **«Τίποτα. Παρά μόνο Επανάληψη»** (''Nichts. Als Wiederholung'', 2008–09), σε δέκα σκηνές, για επτά σολίστ, χορωδία, κουαρτέτο κρουστών και μουσικό σύνολο (αδημοσίευτο)·
* **«Καταραμένο»** (''Cursed'', 2008), για κλασική και ηλεκτρική κιθάρα (διαθέτει και εκδοχή για σόλο όργανο), ένα μονοφωνικό έργο εννοιολογικού μινιμαλισμού, βασισμένο αποκλειστικά στη νότα Μι (E). Η ίδια νότα επαναλαμβάνεται δέκα φορές σε όλες τις διαθέσιμες θέσεις της ταστιέρας, τόσο στην κλασική όσο και στην ηλεκτρική κιθάρα. Παρά τη φαινομενική απλότητα του υλικού, το έργο παρουσιάζει σημαντικό βαθμό πολυπλοκότητας και χαρακτηρίζεται από υψηλή εκτελεστική δυσκολία, απαιτώντας απόλυτη ακρίβεια, έλεγχο της χροιάς και ευαισθησία στις μικροδιαφορές μεταξύ ομοίων τόνων. Με τη σχεδόν ασκητική απογύμνωση του μουσικού υλικού, το έργο λειτουργεί ως τονική αποδόμηση και ταυτόχρονα ως δεξιοτεχνική μελέτη πάνω στη μονοφωνία, τη μεταβλητότητα και την ακουστική ταυτότητα του ίδιου ήχου, μέσα στη φαινομενική του ομοιογένεια·
* το **«Θάλαττα,** **θάλαττα!»** (''Thalatta,'' ''thalatta!'', 2007), για μαντολίνο και μουσικό σύνολο (κατόπιν ανάθεσης του Φεστιβάλ Klangspuren Schwaz, Τιρόλο)·
* το έργο **«Spiegel:Eye»** (2006), για οργανικό σύνολο, έντεκα ηχεία και ζωντανά ηλεκτρονικά (live electronics), τιτλοφορείται μ' ένα λεξιπαίγνιο που συνδυάζει δύο γλώσσες: το ''Spiegel'' («καθρέφτης») από τα γερμανικά και το ''Eye'' («μάτι») από τα αγγλικά. Ο τίτλος παραπέμπει ηχητικά και οπτικά στη γερμανική λέξη ''Spiegelei'' («καθρεφτένιο αυγό» ή «αυγό τηγανητό»), δημιουργώντας ένα πολύσημο παιχνίδι ανάμεσα στην όραση, τον ήχο και το νόημα. Η πρεμιέρα του πραγματοποιήθηκε στο φεστιβάλ Ημέρες Σύγχρονης Μουσικής Δρέσδης (Dresdner Tage der zeitgenössischen Musik), κατόπιν ανάθεσης του Europäisches Zentrum der Künste Hellerau·
* ''το'' **«Κ Ιστορία»** (''C Story''), για μικτό σύνολο δυτικών και μη-δυτικών οργάνων, που παρουσιάστηκε στο Muziekgebouw aan’t IJ, στο πλαίσιο του Φεστιβάλ Gaudeamus, στο Άμστερνταμ, το 2006·
* το **«Τρεις Κουταλιές Ζάχαρη στη Θάλασσα»** (''Drei Löffel Zucker im Meer'', 2005), για επτά φωνές, στο Θέατρο Toihaus του Σάλτσμπουργκ, με τον ηθοποιό Max Simonischek στον πρωταγωνιστικό ρόλο·
* το **«Καθώς περνά ο χρόνος»** (''As Time Goes By'', 2005), όπερα δωματίου για πέντε τραγουδιστές και έντεκα όργανα, σε παραγγελία της Κρατικής Όπερας του Ανόβερου και της Γερμανικής Τράπεζας ([[Deutsche Bank]]). Η πρεμιέρα της πραγματοποιήθηκε στο οκταώροφο κτήριο του Υπουργείου Επιστήμης και Πολιτισμού της [[Κάτω Σαξονία]]ς, στο πλαίσιο της «Χρονιάς Άινσταϊν 2005»·
* το **«Tέσσερα»** (''Tessera'', 2004), για ντουέτο φλογέρας και τρίο κοντραμπάσων (πρεμιέρα στα ''Darmstadt Ferienkurse'', ''Orangerie''), και
* ο **«Υδροχρόνος»** (''hydor ~ chronos'', 2002/04), με υπότιτλο **«**antique**»**, για ηλεκτροακουστική μουσική και βίντεο, βασισμένο στο κείμενο «Chronogram» του Μάριου Ιωάννου Ηλία. Δημιουργήθηκε κατόπιν παραγγελίας από τα Πολιτιστικά Ταμεία του Ομόσπονδου Κρατιδίου του Σάλτσμπουργκ (Kulturfonds des Landes Salzburg). Η πρεμιέρα πραγματοποιήθηκε το 2004 στον Οίκο της Ορχήστρας Μοτσαρτέουμ (Haus der Mozarteum Orchester) στο Σάλτσμπουργκ, ενώ η πρώτη παρουσίασή του σε χωρική εκδοχή (spatial modus) έγινε το 2006, στο πλαίσιο του Πασχαλινού Φεστιβάλ του Σάλτσμπουργκ (Osterfestspiele Salzburg).
Συνθέσεις του Ηλία έχουν παρουσιαστεί από διακεκριμένες συμφωνικές ορχήστρες και μουσικά σύνολα διεθνώς, όπως η Συμφωνική Ορχήστρα και Χορωδία της Ραδιοφωνίας της Νοτιοδυτικής Γερμανίας (SWR), η Σινφονιέτα της Ορχήστρας Γκεβάντχαους της Λειψίας, η Κρατική Ορχήστρα της Στουτγάρδης και η Γερμανική Ραδιοφωνική Φιλαρμονική Ζααρμπρύκεν–Καϊζερσλάουτερν. Στην Ασία, η Εθνική Κινεζική Ορχήστρα, καθώς και οι Συμφωνικές Ορχήστρες και Χορωδίες Νέων του Κιότο και της Οσάκα, συγκαταλέγονται στους ερμηνευτές του έργου του. Στην Ελλάδα και την Κύπρο, έχουν συμβάλει η [[Μουσικά Σύνολα ΕΡΤ|Συμφωνική Ορχήστρα και Χορωδία της ΕΡΤ]], η Χορωδία του [[Δήμος Αθηναίων|Δήμου Αθηναίων]] και η Συμφωνική Ορχήστρα Κύπρου. Παράλληλα, ερμηνευτική συμμετοχή έχουν προσφέρει εξειδικευμένα σύνολα όπως η Παιδική Χορωδία της Κρατικής Όπερας της Στουτγάρδης, η Κρατική Νεανική Χορωδία του Σλέσβιχ-Χολστάιν, η Ορχήστρα Ακορντεόν της Ολλανδίας, η Ορχήστρα Μαντολίνων του Κιότο και το ιαπωνικό σύνολο Matryomin «Mable and Da». Ιδιαίτερη θέση κατέχουν βυζαντινές χορωδίες, όπως αυτές της Ιεράς Αρχιεπισκοπής Κύπρου, της [[Μονή Κύκκου|Ιεράς Μονής Κύκκου]], οι «Μαΐστορες της Ψαλτικής Τέχνης», οι «Ιλισιώτες Ψάλτες» και ο ψαλτικός χορός «Ενήχημα».

Όπερες του έχουν παρουσιαστεί από τις Κρατικές Όπερες της [[Στουτγκάρδη|Στουτγάρδης]] και του [[Αννόβερο|Ανόβερου]]. Σε άλλα έργα του έχουν λάβει μέρος, ως σολίστ, ερμηνευτές από το Θέατρο Μαριίνσκι, τις Ορχήστρες της Φιλαρμονικής του Βερολίνου και της Βαρσοβίας, τη Συμφωνική Ορχήστρα της Βαυαρίας και την Κρατική Όπερα της Ουγγαρίας στη Βουδαπέστη. Το ερμηνευτικό του ρεπερτόριο περιλαμβάνει επίσης συνεργασίες με τον Γερμανό τραγουδιστής της [[σόουλ]] και [[R&B]] Xavier Naidoo, το συγκρότημα Söhne Mannheims, καθώς και με σύνολα ειδικευμένα στη σύγχρονη μουσική, όπως τα Ensemble Modern (Φρανκφούρτη), Ensemble Recherche (Φράιμπουργκ), Ensemble Phoenix (Βασιλεία), Ensemble KNM Berlin, Ensemble SurPlus (Φράιμπουργκ), Ensemble Ascolta και SWR Vokalensemble (Στουτγάρδη), Austrian Ensemble for Contemporary Music (Σάλτσμπουργκ), Rubinstein Quartet ([[Λοτζ]]), Doelen Kwartet (Ρότερνταμ), οι Danish Chamber Players (Ensemble Storstrøm) και το Moscow Contemporary Music Ensemble.

Έργα του Ηλία έχουν παρουσιαστεί σε εμβληματικούς χώρους, όπως οι Φιλαρμονικές του Βερολίνου και της Βαρσοβίας, το Festspielhaus Hellerau στη Δρέσδη, το Queen’s Hall στο Εδιμβούργο, το Muziekgebouw aan ’t IJ στο Άμστερνταμ, το Millenáris Theatrum στη Βουδαπέστη, το Ars Electronica και το Κρατικό Θέατρο του [[Λιντς (Αυστρία)|Λιντς]], το Gasteig στο Μόναχο, η κεντρική σκηνή της Εθνικής Όπερας και Μπαλέτου της Βόρειας Μακεδονίας στα Σκόπια, το Centro Nacional de la Música στο Μπουένος Άιρες, το Palacio de Bellas Artes στην Πόλη του Μεξικού, και τη Rotunda του [[Steinway & Sons|Steinway]] Hall στη Νέα Υόρκη. Έχει επίσης συνθέσει έργα ειδικά για το Αεροδρόμιο του Σάλτσμπουργκ (Amadeus Terminal 2, «Έτος Μότσαρτ 2006»), τον ιστορικό Κήπο Μιραμπέλ ([[Παλάτι Μιραμπέλ]]), καθώς και για το [[Στάδιο Γεώργιος Καραϊσκάκης|Στάδιο Καραϊσκάκη]], επ’ ευκαιρία της 45ης κατάκτησης του ποδοσφαιρικού πρωταθλήματος από τον [[Ολυμπιακός Σ.Φ.Π. (ποδόσφαιρο ανδρών)|Ολυμπιακό Πειραιώς]]..

== Η Έννοια της Πολυμεσικότητας ==
Ο Ηλία εισήγαγε την έννοια της πολυμεσικότητας στη μουσική του το 2003, και την ανέπτυξε θεωρητικά στο βιβλίο του «The Concept of Polymediality» (Schott, 2017). Ο όρος – αποδιδόμενος και ως «πολυμεσότητα» – περιγράφει ένα καινοτόμο συνθετικό και αισθητικό πλαίσιο, όπου η μουσική ιδέα πραγματώνεται μέσα από τη σύμπραξη μη συμβατικών ηχητικών και εκφραστικών μέσων, διακαλλιτεχνικών μορφών και τεχνολογικών εφαρμογών.

Χρησιμοποιεί το πρόθημα «πολύ-» (poly-) για να δηλώσει μια ποιοτική συνύπαρξη ετερογενών μέσων ή επιμέρους στοιχείων, σε αντίθεση με το αριθμητικό «πολύ-» (multi-) του όρου «multimediality». Αντίστοιχα, στη μουσική, το πρόθημα «πολύ-» (poly-) παραπέμπει σε όρους όπως «πολυφωνία», «πολυρυθμία», «πολυτονικότητα» κ.ά., που δεν δηλώνουν απλώς πολλαπλότητα, αλλά σχέσεις σύνθετες και ταυτόχρονα θεμελιώδεις για τη συγκρότηση νοήματος μεταξύ διακριτών επιπέδων.

Η έννοια της πολυμεσικότητας περιλαμβάνει τις εξής βασικές πτυχές:

# την **πολυαισθητική** (polyaesthetics), την οποία ο Ηλία εισάγει ως νέα συνθετική-αισθητική προσέγγιση, εμπνευσμένη από την αριστοτελική έννοια του ''sensorium commune'' (το κοινὸ αἰσθητήριον – δηλαδή τη δύναμη που ενοποιεί τις επιμέρους αισθήσεις). Η πολυαισθητική αφορά τη σύνθεση ετερογενών αισθητηριακών μορφών (όπως ήχος, εικόνα, κίνηση), την ενσωμάτωση εξω-μουσικών στοιχείων ως παραγωγών ήχου — όπως θόρυβοι, εργαλεία, μηχανήματα, όπλα — καθώς και τη δημιουργική συνύπαρξη διαφορετικών μουσικών εκφράσεων, υλικού και τεχνικών, συμπεριλαμβανομένων και των ηλεκτρονικών ήχων. Όλα τα παραπάνω συγκροτούν ένα μορφολογικά και αισθητικά ενιαίο πολυμεσικό περιεχόμενο (content), ανεξάρτητο από τη βιωματική ή ερμηνευτική πρόσληψη (perception) του ακροατή.
# την **πολυστυλιακή συνθετικότητα** (polystilic synthecity), έναν όρο που προτείνει για να αποδώσει με μεγαλύτερη ακρίβεια τη συνθετική πρακτική του. Σε αντίθεση με τον καθιερωμένο όρο ''polystylistic'' (πολυστιλιστικός), ο οποίος περιγράφει κυρίως την παράθεση διαφορετικών ύφων, ο όρος ''polystilic synthecity'' δηλώνει τη δημιουργική μετουσίωση και οργανική ενσωμάτωση ποικίλων μουσικών ιδιωμάτων σε ένα ενιαίο, ενοποιημένο αισθητικό και εκφραστικό πεδίο. Η πρακτική αυτή εκτείνεται από τη λόγια δυτικοευρωπαϊκή παράδοση και τη σύγχρονη πειραματική μουσική έως την ηλεκτρονική, την ηχητική τέχνη, την παραδοσιακή και τη λαϊκή μουσική διαφορετικών πολιτισμών, συνιστώντας έναν διάλογο ενότητας μέσα από την ποικιλομορφία.
# την **πολυεστιακή ηχογράφηση** (polyfocal recording), η οποία περιλαμβάνει δύο χρήσεις: 
#* α) τη σύνθεση πολυπρισματικής ηχητικής ύλης μέσα από πολλαπλές και ετερογενείς καταγραφές πεδίου (field recordings) σε διαφορετικά σημεία ακρόασης, με στόχο τη δημιουργία ενός πολυδιάστατου ακουστικού αποτελέσματος. Η διαδικασία περιλαμβάνει λήψεις από ποικίλες χωρικές εστίες — τόσο κοντινές όσο και απομακρυσμένες — με τη χρήση διαφορετικών τεχνικών και τύπων μικροφώνων (καρδιοειδή, shotgun, σφαιρικά, κατευθυντικά, contact μικρόφωνα, υδρόφωνα κ.λπ.), ώστε να αποτυπωθεί η ακουστική πολυμορφία του στοχευμένου περιβάλλοντος ή επιμέρους ηχητικού στοιχείου. Το ηχητικό υλικό δεν παραμένει αυτούσιο, αλλά υφίσταται καλλιτεχνική επεξεργασία και οργανική συνένωση, με τρόπο προσθετικό και πολυφωνικό (polyphonic layering), οδηγώντας στη διαμόρφωση ενός πολύπλευρου ακουστικού πεδίου. Αντί της αναπαράστασης ενός ενιαίου ή ρεαλιστικού στερεοφωνικού αποτελέσματος, επιδιώκεται η σύλληψη και σύνθεση ενός πολυεπίπεδου ηχητικού τοπίου (polydimensional sonic landscape), ως αυτόνομης αισθητικής ολότητας.  
#* β) την εφαρμογή της ίδιας προσέγγισης σε μουσικές ηχογραφήσεις, όπως στον «Ήχο της Σαγκάης», όπου όργανα και φωνές καταγράφονται με διάφορους τύπους μικροφώνων στον χώρο, αποδίδοντας τον ήχο με χωρική πολυφωνία (spatial audio recording), η οποία, στην περίπτωση αυτή, έχει σχεδιαστεί για αναπαραγωγή μέσω συστήματος ''wave field synthesis'' ή διάταξης 9.1.6 καναλιών (Dolby Atmos).
# το **πολύτοπο** (polytope), δηλαδή την ταυτόχρονη ή διαδοχική παρουσίαση ενός έργου σε πολλαπλές τοποθεσίες, οι οποίες λειτουργούν ως ενιαίο σκηνικό και ηχητικό πεδίο (χαρακτηριστικό παράδειγμα αποτελεί η σειρά «Sound of», με τη μουσικοποίηση πόλεων), και
# την **πολυεπιστήμη** (polyscience), όπως αναπτύσσεται στη μελέτη **«Ο Ήχος του Ωκεανού: Seaμφωνία»** (''Sound of Ocean: SEAMPHONY by Marios Joannou Elia''), όπου συνδυάζονται τα ηχοτοπικά δεδομένα του ωκεανού με ζητήματα βιωσιμότητας στο πλαίσιο της Μπλε Οικονομίας, μέσα από τη δημιουργική σύζευξη επιστημονικών και καλλιτεχνικών πρακτικών στο ίδιο πεδίο.
Η ανάγκη σύνδεσης των επιμέρους τοποθεσιών στα πολύτοπα έργα οδήγησε στην ένταξη του κινηματογραφικού μέσου, όχι μόνο ως τεχνικού εργαλείου για την υλοποίηση της συνθετικότητας και της χωρικής-νοηματικής συνέχειας, αλλά και ως φορέα εικαστικής προοπτικής στο σύνολο της ακουστικής εμπειρίας. Γι’ αυτό ο Ηλία τα προσδιορίζει με τον όρο «film concert» — μορφές μουσικής όπου η εικόνα είναι δομικά παρούσα·**** μορφές οι οποίες συχνά εξελίσσονται σε πολυδιάστατες χωρικές ακροάσεις (spatial sound experiences), αξιοποιώντας προηγμένα τεχνολογικά μέσα, όπως το [[Dolby Digital|Dolby]] Atmos.
== Ακαδημαϊκή δράση – Ερευνητικό έργο και δημοσιεύσεις ==
Ο Μάριος Ι. Ηλία έχει διακριθεί για τη μακρόχρονη και πολυσχιδή ακαδημαϊκή του δραστηριότητα. Έχει επιβλέψει διδακτορικές διατριβές στο Βασιλικό Κονσερβατόριο των Βρυξελλών, καθώς και μεταπτυχιακές σπουδές επιπέδου advanced master στο [[Πανεπιστήμιο της Τεργέστης]]. Έχει διδάξει, δώσει διαλέξεις και συμμετάσχει με εισηγήσεις σε πανεπιστήμια, ακαδημίες και διεθνή συνέδρια, μεταξύ των οποίων: «Μοτσαρτέουμ» Σάλτσμπουργκ, Πανεπιστήμιο Μουσικής και Θεάτρου [[Λειψία]]ς, Baptist University [[Χονγκ Κονγκ]], Queensland Conservatorium Griffith University ([[Μπρίσμπεϊν]]), Sangmyung University ([[Σεούλ]]), Far Eastern Federal University (Ρωσική Άπω Ανατολή), [[Κιότο|Kyoto]] City University of Arts, Carl von Ossietzky University of [[Όλντενμπουργκ|Oldenburg]], Transilvania University of [[Μπρασόβ|Brasov]], Κονσερβατόριο Σαγκάης, Ρουμανική Ακαδημία, Ακαδημία Τεχνών Βερολίνου, Ευρωπαϊκή Ακαδημία Επιστημών και Τεχνών, Ελληνικό Κινηματογραφικό Φεστιβάλ Βερολίνου, Κέντρο Τεχνών του Κιότο, Διεθνές Φεστιβάλ Κλασικής Μουσικής Dugo Selo / [[Ζάγκρεμπ]], κ.ά.

Έχει δημοσιεύσει σε κορυφαίους επιστημονικούς και πανεπιστημιακούς εκδοτικούς οίκους, όπως οι Schott (Μάιντς) και Winter (Χαϊδελβέργη) στη Γερμανία, τα Πανεπιστήμια του Σάλτσμπουργκ και του Γκρατς στην Αυστρία, το περιοδικό ''Perspectives of New Music'' (Σιάτλ) στις Ηνωμένες Πολιτείες, και το ''Bulletin of the Transilvania University of Brașov'' στη Ρουμανία.

Διατηρεί ενεργή συμμετοχή ως κριτής σε ευρωπαϊκούς και διεθνείς μουσικούς διαγωνισμούς· το 2024 προήδρευσε της δεκαμελούς κριτικής επιτροπής της Διεθνούς Μουσικής Ολυμπιάδας.

== Πολιτιστική Ηγεσία και Διοίκηση ==
Ο Ηλία έχει διατελέσει καλλιτεχνικός διευθυντής σημαντικών πολιτιστικών φορέων στη Γερμανία, Ιαπωνία, Ρωσία, Κίνα και Κύπρο. Ηγετική φυσιογνωμία με ευρωπαϊκό και οικουμενικό προσανατολισμό, διαθέτει τεχνογνωσία στη διοργάνωση σύνθετων καλλιτεχνικών έργων μεγάλης κλίμακας. Σε ηλικία μόλις 30 ετών, ανέλαβε την καλλιτεχνική διεύθυνση της γερμανικής εταιρείας m:con–mannheim:congress GmbH, με ετήσιο κύκλο εργασιών άνω των 20 εκατομμυρίων ευρώ και 100 εργαζόμενους. Το 2012, ο δήμαρχος του Μάνχαϊμ εξήρε δημόσια την προσφορά του, ενώ του απονεμήθηκαν διακρίσεις όπως το «Χρυσό Μήλο» για την καλύτερη καλλιτεχνική εκδήλωση της χρονιάς στη Γερμανία και το Βραβείο Μάρκετινγκ του Ράιν-Νέκαρ στον τομέα του πολιτισμού.

Έχει αναλάβει διευθυντικές θέσεις και υλοποιήσει πολιτιστικά έργα για τη Συμφωνική Ορχήστρα του Πανεπιστημίου της Οσάκα, τη Φιλαρμονική Πριμόριε, τον Δήμο Ουλμ, τον Δήμο Βλαδιβοστόκ και την Περιφερειακή Κυβέρνηση Πριμόριε της Ρωσίας, καθώς και για την πολιτιστική πρωτεύουσα της Ιαπωνίας, το Κιότο. Για τη συμβολή του στην πολιτιστική ανάπτυξη, τιμήθηκε από τον Δήμαρχο του Βλαδιβοστόκ και τον Υπουργό Πολιτισμού του [[Κράι του Πριμόριε|Πριμόριε]].

Στις 28 Ιουλίου 2025, ο Ηλία εξελέγη Αντικοσμήτορας της Τάξης των Τεχνών στην Ευρωπαϊκή Ακαδημία Επιστημών και Τεχνών, με έδρα το Σάλτσμπουργκ, αποτελώντας το νεότερο μέλος που έχει υπηρετήσει στη Σύγκλητό και το Προεδρείο της. Από το 2018 είναι επικεφαλής της Επιτροπής Αξιολόγησης της ίδιας Τάξης, της οποίας είναι τακτικό μέλος από το ίδιο έτος.

Στις 22 Οκτωβρίου 2025 εξελέγη Τακτικό Μέλος της Κυπριακής Ακαδημίας Επιστημών, Γραμμάτων και Τεχνών, στην έδρα της Μουσικής Σύνθεσης.

Συμμετέχει σε συμβούλια και επιστημονικές επιτροπές, όπως η δεξαμενή σκέψης «Σλαβονική Ευρώπη» στις [[Βρυξέλλες]], η επιστημονική ομάδα του «Ευρωπαϊκού Δελφικού Πνευματικού Κινήματος» στην Αθήνα και το καλλιτεχνικό-επιστημονικό συμβούλιο εμπειρογνωμόνων της «Διεθνούς Κοινότητας Πολυαισθητικής Εκπαίδευσης» στο Σάλτσμπουργκ. Διετέλεσε πρόεδρος του Διοικητικού Συμβουλίου του «Διεθνούς Συνεδρίου για τη Σύγχρονη Μουσική» στο [[Μπρασόβ]], υπό την αιγίδα του Πανεπιστημίου της Τρανσυλβανίας (2022-2024).

Το 2022 και το 2024 ανέλαβε την καλλιτεχνική διεύθυνση των επετειακών εκδηλώσεων για το Πραξικόπημα και την Τουρκική Εισβολή, αντίστοιχα για λογαριασμό της Προεδρίας της Κυπριακής Δημοκρατίας και της Ιεράς Αρχιεπισκοπής Κύπρου.

Η συνεργασία του με το Υπουργείο Εξωτερικών της Κυπριακής Δημοκρατίας επικεντρώνεται στην [[πολιτιστική διπλωματία]], με δράσεις που υλοποιήθηκαν, στο πλαίσιο αυτής, μέσω των Πρεσβειών της Κύπρου στο Βερολίνο, στη Βιέννη, στο Τόκιο, στη Μόσχα και στο Βουκουρέστι. Υπήρξε επίσης πρεσβευτής τουρισμού της Κυπριακής Δημοκρατίας, με έμφαση στον πολιτισμό, και πρεσβευτής καλής θέλησης του ιαπωνικού πολιτιστικού οργανισμού Mandarin Electron.

Η παρουσία του στα διεθνή μέσα ενημέρωσης είναι εκτεταμένη, με συνεντεύξεις και αφιερώματα σε μέσα όπως [[CNN]], [[Deutsche Welle]], [[Euronews]], [[The New York Times]], HuffPost, [[Los Angeles Times]], Toronto Sun, [[Reuters]], [[Die Welt]], Africa News, κλπ.

=== Πολιτιστική Πρωτεύουσα της Ευρώπης ===
Ο Ηλία υπήρξε ο νεαρότερος καλλιτεχνικός διευθυντής στην ιστορία του θεσμού της [[Πολιτιστική πρωτεύουσα της Ευρώπης|«Πολιτιστικής Πρωτεύουσας της Ευρώπης»]], αναλαμβάνοντας το Πάφος 2017. Αμέσως μετά την οικονομική κρίση του 2013, ανέλαβε, ως τεχνοκράτης, τον επανασχεδιασμό και την επανακοστολόγηση ολόκληρου του καλλιτεχνικού προγράμματος, γεγονός που οδήγησε στην επιτυχή αξιολόγηση από την ειδική επιτροπή της Ευρωπαϊκής Ένωσης στις Βρυξέλλες. Σε μια κρίσιμη καμπή για το Πάφος 2017, η συμβολή του υπήρξε ιστορικής σημασίας, καθορίζοντας την τύχη του θεσμού και διασφαλίζοντας τη συνέχισή του με όρους βιωσιμότητας και ευρωπαϊκής εγκυρότητας. Κατά τη διαδικασία επιλογής, κατετάγη πρώτος με διαφορά από τους υπόλοιπους υποψηφίους, λόγω της διεθνούς του σταδιοδρομίας, της εμπειρογνωμοσύνης του σε διοργανώσεις μεγάλης κλίμακας και της αναγνώρισης τόσο των διοικητικών όσο και των καλλιτεχνικών του ικανοτήτων.

Παρά ταύτα, το Διοικητικό Συμβούλιο του Πάφος 2017 διέκοψε πρόωρα τη συνεργασία μαζί του, γεγονός που τον οδήγησε σε προσφυγή στη Δικαιοσύνη. Στις 2 Σεπτεμβρίου 2015 κατέθεσε αγωγή κατά του φορέα διοργάνωσης, και στις 30 Νοεμβρίου 2022 δικαιώθηκε πλήρως, σύμφωνα με την απόφαση της Δικαστού, κερδίζοντας τη δίκη.

Το 2024, διορίστηκε από τη Υφυπουργό Πολιτισμού της Κυπριακής Δημοκρατίας, σε συνεννόηση με την [[Ευρωπαϊκή Επιτροπή]], ως μέλος της κριτικής επιτροπής εμπειρογνωμόνων για την «Πολιτιστική Πρωτεύουσα της Ευρώπης 2030». Παράλληλα, προσκαλείται ως σύμβουλος για ζητήματα που άπτονται του θεσμού, της υλοποίησης εκδηλώσεων μεγάλης κλίμακας και της στρατηγικής πολιτιστικής ανάπτυξης, ενώ συμμετέχει ως κύριος ομιλητής σε διεθνή συνέδρια για τον ρόλο της τέχνης και του πολιτισμού στη σύγχρονη κοινωνία. Πρόσφατο παράδειγμα αποτελεί η συνεργασία του με την πόλη Νάεστβεντ της Δανίας, όπου παρουσίασε στρατηγικές για την πολιτιστική της ενδυνάμωση και διεθνή προβολή, ενόψει της προοπτικής διεκδίκησης του τίτλου της «Πολιτιστικής Πρωτεύουσας της Ευρώπης 2032».

Έχει προσφέρει τις υπηρεσίες του ως σύμβουλος σε ευρωπαϊκούς πολιτιστικούς θεσμούς, μεταξύ αυτών στην υποψηφιότητα της [[Αμπερντίν]] ως Εθνικής Πρωτεύουσας Πολιτισμού 2017 του Ηνωμένου Βασιλείου, της [[Λευκωσία]]ς ως Πολιτιστικής Πρωτεύουσας της Ευρώπης 2017, καθώς και στο Διεθνές Φεστιβάλ Όπερας της Πάφου ([[Pafos Aphrodite Festival]]).

Η συμβολή του θεωρείται καθοριστική στην ανάδειξη των τεχνών και των διακαλλιτεχνικών μορφών όχι μόνο ως εκφραστικών μέσων, αλλά και ως στρατηγικών εργαλείων κοινωνικής συνοχής, ενίσχυσης της διαπολιτισμικής κατανόησης και διαμόρφωσης μιας σύγχρονης, δυναμικής ευρωπαϊκής πολιτιστικής ταυτότητας.

== Βραβεύσεις και Τιμητικές Διακρίσεις ==
Η διεθνής αναγνώριση του έργου του Ηλία αντανακλάται σε πλήθος βραβεύσεων και τιμητικών διακρίσεων. Ανάμεσά τους:

* το **«Χρυσό Μήλο»** για «το Καλύτερο Καλλιτεχνικό Γεγονός στη Γερμανία», καθώς και το **Πρώτο Βραβείο** **EVA** στην κατηγορία «Δημόσιο Γεγονός» (''Public Event''), για την υπερπαραγωγή «Autosymphonic» που παρουσιάστηκε στο Μανχάιμ (2012)
* το **Grand Prix «Ασημένιος Τοξότης»** (''Silver Archer)'' της Ρωσικής [[Άπω Ανατολή]]ς, για τον «Ήχο του Βλαδιβοστόκ» (2018)
* το **Παγκόσμιο Ρεκόρ Γκίνες** με το έργο του **«Ματριόσκα»**, για 289 εκτελεστές ματριομίν (τύπος [[θέρεμιν]] – ηλεκτρονικό όργανο που παίζεται χωρίς φυσική επαφή), στην πρεμιέρα του στο [[Κόμπε]] της Ιαπωνίας (2019).

Σε διαγωνισμούς σύνθεσης διεθνούς κύρους έχει διακριθεί, μεταξύ άλλων, με:

* το **Πρώτο Βραβείο «Witold Lutosławski»**, το οποίο του απένειμε ο Υπουργός Πολιτισμού της Πολωνίας (Βαρσοβία, 2004)
* το **Βραβείο BMW** της ''Musica Viva'' του Βαυαρικού Ραδιοφώνου (Μόναχο, 2005)
* το **Πρώτο Βραβείο «Edison Denisov»** (Μόσχα, 2007)
* το **Μεγάλο Βραβείο «Theodor Körner»**, που απονεμήθηκε στη Μεγάλη Αίθουσα Τελετών του Πανεπιστημίου της Βιέννης, συνοδευόμενο από εγκωμιασμό του Προέδρου της Αυστρίας [[Χάιντς Φίσερ]] στο Παλάτι [[Χόφμπουργκ]] (2007)
* το **Πρώτο Βραβείο «Kazimierz Serocki»** και το **Ειδικό Βραβείο του Πολωνικού Μουσικού Εκδοτικού Οίκου** (PWM Edition) για τον νεότερο νικητή στον εν λόγω διαγωνισμό (Βαρσοβία, 2008)
* το **Πρώτο Βραβείο «Recherche»**, απονεμηθέν από το Πανεπιστήμιο Mozarteum του Σάλτσμπουργκ, το Φεστιβάλ Klangspuren ([[Τιρόλο (ομόσπονδο κρατίδιο)|Τιρόλο]]) και το σύνολο ''Ensemble Recherche'' του [[Φράιμπουργκ]] (2007)
* το **Πρώτο Βραβείο «Luciano Berio»** (Νέα Υόρκη, 2010)
* το **Πρώτο Βραβείο** της Εταιρείας Τεχνών και Κριτικών της Λειψίας σε συνεργασία με το Αρχείο [[Γιόχαν Σεμπάστιαν Μπαχ|Μπαχ]] της Λειψίας (2010)
* το **«Prix Russolo»** για ηλεκτροακουστική μουσική ([[Αννεσύ]]**,** 2010)
* το **Δεύτερο Βραβείο Συμφωνικής Μουσικής** της Πολιτιστικής Πρωτεύουσας της Ευρώπης – [[Βρότσλαβ|Βρότσλαβ 2016]]
Ο Μάριος Ιωάννου Ηλία έχει τιμηθεί τόσο από την Ακαδημία Αθηνών όσο και από την Κυπριακή Ακαδημία Επιστημών, Γραμμάτων και Τεχνών, τα δύο ανώτατα πνευματικά ιδρύματα της Ελλάδας και της Κύπρου αντίστοιχα:

* Το 2022, η [[Ακαδημία Αθηνών]] του απένειμε το **Βραβείο «Σπύρου Μοτσενίγου»**. Στο τιμητικό δίπλωμα αναφέρεται ότι η Ακαδημία τον τιμά «δια την άοκνον μουσικήν αυτού προσφοράν, το τε λαμπρόν συμφωνικόν έργον "Ελευθερία", το επί τη συμπληρώσει διακοσίων ετών από της Ελληνικής Επαναστάσεως συντεθέν».
* Το 2024, του απονεμήθηκε το **Αριστείο της Κυπριακής Δημοκρατίας** από τον Πρόεδρο της Δημοκρατίας, συνοδευόμενο από το **Χρυσό Μετάλλιο**. Η απονομή πραγματοποιήθηκε κατόπιν ομόφωνης απόφασης της Κυπριακής Ακαδημίας Επιστημών, Γραμμάτων και Τεχνών. Κατά την τελετή στο [[Προεδρικό Μέγαρο (Λευκωσία)|**Προεδρικό Μέγαρο,**]] ο Πρόεδρος [[Νίκος Χριστοδουλίδης]] δήλωσε: 
<blockquote>**«Ο Μάριος Ιωάννου Ηλία ακτινοβολεί παγκοσμίως με τις εξαιρετικές του μουσικές συνθέσεις και προβάλλει τη μικρή μας πατρίδα.»**</blockquote>Τον Φεβρουάριο του 2026, ο Μάριος Ιωάννου Ηλία τιμήθηκε από τη [[Βουλή των Αντιπροσώπων (Κύπρος)|Βουλή των Αντιπροσώπων]] με την ύψιστη τιμητική διάκριση του **Κυπριακού Κοινοβουλίου,** το **Αργυρό Μετάλλιο**. Η απονομή πραγματοποιήθηκε σε επίσημη τελετή από την Πρόεδρο της Βουλής, [[Αννίτα Δημητρίου]], ως αναγνώριση της διεθνούς καλλιτεχνικής του παρουσίας και της συμβολής του στην πολιτιστική προβολή της Κύπρου. Κατά την τελετή, η Πρόεδρος της Βουλής ανέφερε: «Eκ μέρους ολόκληρου του Σώματος τιμάται ένας καλλιτέχνης που εκπροσωπεί την πατρίδα όπως της αξίζει· ένα άξιο τέκνο της Κερύνειας και της Κύπρου ολόκληρης, που με το έργο του έχει αφήσει ισχυρό αποτύπωμα στα μουσικά και ευρύτερα πολιτισμικά δρώμενα».

Το 2010 ανακηρύχθηκε **«Καλλιτέχνης της Χρονιάς»** από την εφημερίδα ''[[Εφημερίδα Πολίτης|Πολίτης]]'', ως η «σημαντικότερη πολιτιστική προσωπικότητα που διαθέτει η Κύπρος στο εξωτερικό». Το 2021, το περιοδικό ''MAN'' τον ανέδειξε **«Καλλιτέχνη της Χρονιάς»**, απονέμοντάς του το βραβείο της [[Τράπεζα Κύπρου|Τράπεζας Κύπρου]] **«Man of the Year»** στην κατηγορία Δημιουργία.

Το 2025, τιμήθηκε από την Επιτροπή Κατεχόμενων Δήμων, την Ένωση Δήμων Κύπρου και τον Δήμο Κερύνειας, «ως ένδειξη βαθιάς εκτίμησης για την πολύτιμη συνεισφορά του στον Πολιτισμό». Την ίδια χρονιά, το Πολιτιστικό Κέντρο «Αγίου Ιωάννη του Λαμπαδιστή» στον Καλοπαναγιώτη πραγματοποίησε τιμητική εκδήλωση προς τιμήν του.

Το 2018, ο Μάριος Ιωάννου Ηλία τιμήθηκε με επτά συνολικά βραβεία στη Ρωσία. Μεταξύ αυτών περιλαμβάνονται τιμητικές διακρίσεις από τον αντιπεριφερειάρχη της [[Κράι του Πριμόριε|Περιφέρειας Πριμόρσκι]], Κονσταντίν Μεζόνωφ (Κonstantin Mezhonov), και τον δήμαρχο του Βλαδιβοστόκ, Βιτάλι Βερκέενκο (Vitaly Verkeenko), «για τη βαρύνουσα συμβολή του στην ανάπτυξη του πολιτισμού και των τεχνών στην πόλη του Βλαδιβοστόκ και στην Περιφέρεια Πριμόρσκι**»**, αντίστοιχα. Παράλληλα, η Πρώτη Κυρία της τοπικής κυβέρνησης της [[Κράι του Πριμόριε|Περιφέρειας Πριμόριε]] απένειμε στον Ηλία το Βραβείο του Φεστιβάλ «Άνθρωπος και Θάλασσα» (человек и море), για τον «Ήχο του Βλαδιβοστόκ», το οποίο τελεί υπό την αιγίδα της Ρωσικής Κρατικής Ραδιοτηλεοπτικής Εταιρείας (VGTRK)..

Το 2024, ο Michel Maugé — διευθυντής της Ακαδημίας Ευρωπαϊκής Ορχήστρας Νέων (European Youth Orchestra Academy) και επίτιμος πρόξενος της Γαλλικής Δημοκρατίας — απένειμε στον Ηλία, αμέσως μετά την πρεμιέρα της **«**Ωδής στη Φιλία**»** στο πλαίσιο της Συναυλίας της Ευρώπης, το εμβληματικό τοπόσημο της πόλης του Μανχάιμ, τον **«**Wasserturm**»**, ως αναγνώριση της βαθιάς και διαχρονικής σύνδεσής του με την πόλη και της συνεισφοράς του στον πολιτισμό.

Στις 27 Απριλίου 2023, του απονεμήθηκε ο τιμητικός τίτλος του **Πρέσβη του Ελληνικού Ινστιτούτου Πολιτιστικής Διπλωματίας.** Στο πλαίσιο των εγκαινίων της 19ης Διεθνούς Έκθεσης Βιβλίου Θεσσαλονίκης τον ίδιο χρόνο, ανακηρύχθηκε **Πρέσβης Ελληνικού Πολιτισμού** από το [[Ελληνικό Ίδρυμα Πολιτισμού]].

== Σπουδές ==
Ο Μάριος Ιωάννου Ηλία αποφοίτησε με άριστα από τρεις αυτοτελείς κατευθύνσεις σπουδών στο Πανεπιστήμιο Μουσικής και Παραστατικών Τεχνών «Mozarteum» του Σάλτσμπουργκ (1998–2005): στη σύνθεση (με την Adriana Hölszky, της οποίας διετέλεσε καλλιτεχνικός και επιστημονικός βοηθός την περίοδο 2003–2006), στην καλλιτεχνική εξειδίκευση (σολιστικό κιθάρας) και στην παιδαγωγική της μουσικής. Το ευρύτερο φάσμα της εκπαίδευσής του περιλάμβανε, επιπλέον, την [[ηλεκτρονική μουσική]], τα [[οπτικοακουστικά μέσα]], τη [[μουσικολογία]], τη [[φιλοσοφία της μουσικής]], καθώς και διεπιστημονικές εφαρμογές σύγχρονων τεχνολογιών. Ιδιαίτερη έμφαση δόθηκε στη μελέτη της δημιουργικής οικονομίας και της πολιτιστικής διαχείρισης, με στόχο την πρακτική ανάπτυξη καινοτόμων καλλιτεχνικών εφαρμογών. Η πολυσχιδής αυτή εκπαίδευση υπήρξε καθοριστική για την ανάπτυξη του καλλιτεχνικού, θεωρητικού, ακαδημαϊκού και διοικητικού προφίλ του.

Παράλληλα με τις σπουδές του στο Mozarteum, φοίτησε στην Ανώτατη Μουσική Ακαδημία της Βασιλείας, μελετώντας σύνθεση κοντά στον Klaus Huber (2003–2004).

Το 2002 τιμήθηκε από το Αυστριακό Ομοσπονδιακό Υπουργείο Παιδείας, Τεχνών και Πολιτισμού με το Ειδικό Βραβείο (υποτροφία) ως «ο καλύτερος φοιτητής» του πανεπιστημίου. Παράλληλα, ο πρύτανης του Μοτσαρτέουμ, Roland Haas, του απένειμε την Πρυτανική Υποτροφία, ως αναγνώριση της άριστης καλλιτεχνικής του επίδοσης.

Την περίοδο 2007–2009, εκπόνησε [[διδακτορική διατριβή]] στο Πανεπιστήμιο Μουσικής και Παραστατικών Τεχνών της Βιέννης, με αντικείμενο την πολυαισθητική στη σύγχρονη όπερα και το μουσικό θέατρο, υπό την επίβλεψη του Dieter Torkewitz. Κατά την ερευνητική του δραστηριότητα ήρθε σε επαφή με τον [[Μαουρίτσιο Κάγκελ]], του οποίου το μουσικοθεατρικό έργο «Die Erschöpfung der Welt''»'', μαζί με την όπερα «Die Soldaten''»'' του Bernd Alois Zimmermann, αποτέλεσαν βασικά πεδία μελέτης. Η διατριβή βραβεύτηκε από την Πρυτανεία του Πανεπιστημίου και εκδόθηκε από τον εκδοτικό οίκο Schott. Υπήρξε υπότροφος του Ιδρύματος Α.Γ. Λεβέντη (Παρίσι), καθώς και του ίδιου του Πανεπιστημίου της Βιέννης.

Σε συνέχεια των ερευνητικών του σπουδών, το 2010 του απονεμήθηκε ο [[Διδακτορικό δίπλωμα|διδακτορικός τίτλος]] από το Πανεπιστήμιο του Σαουθάμπτον, με διατριβή που είχε ως αντικείμενο τη συνθετική δημιουργία και την αλληλεπίδρασή της με τη λογοτεχνία, υπό την επίβλεψη του Michael Finnissy.

Κατά την πορεία των σπουδών του ήρθε σε διάλογο με συνθέτες όπως οι Bogusław Schaeffer (στο Μοτσαρτέουμ), [[Καρλχάιντς Στοκχάουζεν]] (στην Κολωνία), Helmut Lachenmann (στη Ντάρμστατ) και [[Γιώργος Απέργης]] (μέσω του Διεθνούς Ιδρύματος «Μοτσαρτέουμ''»''). Καθοριστική υπήρξε επίσης η σχέση του με τον Wolfgang Roscher, πρύτανη του Mozarteum και μαθητή του [[Καρλ Ορφ]].

== Αξιοσημείωτα ==
* Ο Μάριος Ιωάννου Ηλία κατάγεται από την [[Κερύνεια]]. Η οικογένειά του διατηρούσε τεράστια και υψηλής αξίας περιουσία στην πόλη και την ευρύτερη επαρχία της Κερύνειας, μέχρι τον εκτοπισμό της κατά την [[Τουρκική εισβολή στην Κύπρο|τουρκική εισβολή του 1974]], οπότε και εγκαταστάθηκε στην [[Πάφος|Πάφο]]. Δύο θείοι του, ηλικίας τότε μόλις 16 και 18 ετών, εξακολουθούν να περιλαμβάνονται στους [[Αγνοούμενοι στην Κύπρο|αγνοούμενους]] της εισβολής, ενώ ο αδελφός του παππού του δολοφονήθηκε από τα τουρκικά στρατεύματα. Όλα τα θύματα ήταν άμαχοι, χωρίς καμία εμπλοκή στις πολεμικές επιχειρήσεις. Ο άλλος του παππούς συμμετείχε ως εθελοντής στον [[Β΄ Παγκόσμιος Πόλεμος|Β΄ Παγκόσμιο Πόλεμο]], πολεμώντας κατά του ναζισμού για την επικράτηση της παγκόσμιας ελευθερίας.
* Σε συνέντευξή του στην [[Ελληνική Ραδιοφωνία Τηλεόραση|ΕΡΤ]], ανέφερε ότι το όνομά του «Μάριος» προήλθε από τάμα της οικογένειάς του στην [[Παναγία Τήνου|Παναγία της Τήνου]], ενώ κατά τη βάπτισή του έλαβε το όνομα «Ηλίας», προς τιμήν ενός από τα δύο αγνοούμενα αδέλφια του πατέρα του, τα οποία χάθηκαν κατά την τουρκική εισβολή στην Κύπρο το 1974.
* Αποφοίτησε με άριστα από τον πρακτικό κλάδο του Α΄ Λυκείου Πάφου «Εθνάρχη Μακαρίου Γ΄» το 1996. Από νεαρή ηλικία είχε έντονο ενδιαφέρον για την αεροπορία και αρχικά σκόπευε να γίνει ίκαρος – ιπτάμενος πιλότος. Στις παγκύπριες εισαγωγικές εξετάσεις, πέτυχε θέση στη Σχολή Μηχανολόγων Μηχανικών του [[Εθνικό Μετσόβιο Πολυτεχνείο|Εθνικού Μετσόβιου Πολυτεχνείου]], την οποία και απέρριψε, προτιμώντας να ξεκινήσει απευθείας τις σπουδές του στη μουσική στο Σάλτσμπουργκ (1998).
* Κατά τη διάρκεια της υποχρεωτικής του θητείας, υπηρέτησε στο Πολεμικό Ναυτικό ως κελευστής και παράλληλα διετέλεσε επικεφαλής της Στρατιωτικής Μουσικής της Εθνικής Φρουράς (1996-1998).
* Έχει Εκπροσωπήσει την Κύπρο σε σειρά διεθνών πολιτιστικών διοργανώσεων, μεταξύ των οποίων συγκαταλέγονται****: – η τελετή λήξης του «Πολιτιστικού Έτους των Δέκα», με αφορμή την ένταξη δέκα νέων κρατών μελών στην Ευρωπαϊκή Ένωση (2005)·  – οι «Πολιτιστικές Ημέρες» της [[Ευρωπαϊκή Κεντρική Τράπεζα|Ευρωπαϊκής Κεντρικής Τράπεζας]] στη Φρανκφούρτη (2008)·  – το πρότζεκτ «Art–Peace – Challenging Walls» στο Βερολίνο, με συμμετοχή καλλιτεχνών από πόλεις χωρισμένες από διαχωριστικά τείχη (2008)·  – η 14η Μπιενάλε Σκοπίων (2009)·  – οι εκδηλώσεις «Louise, Destination Europe» και η έκθεση «Very European People» στις Βρυξέλλες, στο πλαίσιο της Βελγικής [[Προεδρία του Συμβουλίου της Ευρωπαϊκής Ένωσης|Προεδρίας του Συμβουλίου της Ευρωπαϊκής Ένωσης]] (2012).
* Το 2016 ο Μάριος Ιωάννου Ηλία προσκλήθηκε από τον [[Μίκης Θεοδωράκης|Μίκη Θεοδωράκη]] και τον συνεργάτη του, σκηνοθέτη [[Αστέρης Κούτουλας|Αστέρη Κούτουλα]], προκειμένου να συμμετάσχει σε ντοκιμαντέρ του τελευταίου με θέμα τη συμφωνική μουσική του Θεοδωράκη και τον διάλογο ανάμεσα σε έναν μουσουργό του 20ού αιώνα και έναν του 21ου. Η συνάντηση Ηλία–Θεοδωράκη πραγματοποιήθηκε στην οικία του συνθέτη στην Αθήνα και παρουσιάστηκε στον δημόσιο λόγο μέσω δημοσιογραφικού ρεπορτάζ της Αργυρώς Αγγελίδου με τίτλο «Στο φως και ο κλασικός Θεοδωράκης με τα μάτια του Μάριου Ιωάννου Ηλία». Το εν λόγω ρεπορτάζ απέσπασε το **Πρώτο Βραβείο*' Δημοσιογραφίας του [[Κυπριακό Πρακτορείο Ειδήσεων|Κυπριακού Πρακτορείου Ειδήσεων]] το 2018, σε τελετή απονομής από τον τότε Πρόεδρο της Κυπριακής Δημοκρατίας, [[Νίκος Αναστασιάδης|Νίκο Αναστασιάδη]].
* Είναι ο συνθέτης του επίσημου Ύμνου του Ινστιτούτου Κύπρου («καιρὸν γνῶθι και γνοὺς πρᾶττε»). Πέρα από τον ύμνο, έχει επίσης συνθέσει τη μουσική της τελετουργικής πομπής, η οποία συνοδεύει την τελετή αποφοίτησης του Ινστιτούτου (2024).
* Έχει συγγράψει ποιήματα και σύντομα θεατρικά έργα στα ελληνικά, αγγλικά και γερμανικά, τα οποία παραμένουν αδημοσίευτα.
* Σε άρθρο της εφημερίδας *Südwest Presse*, με αφορμή το έργο του «Ουλμερικό Ορατόριο», διατυπώνεται η υπόθεση ότι το όνομα του συνθέτη Μάριου Ιωάννου Ηλία ενδέχεται να συνέβαλε στο να αναδειχθεί το «Ηλίας» ως το δημοφιλέστερο ανδρικό όνομα για νεογέννητα στο Ουλμ το 2015.

== Βιβλιογραφία ==

* 
* 
* 
* 
* 
* 
* 
* 
* 
* 
* Uschi, Goetz. *Motoren als Melodien, Hupen als Trompeten*, DeutschlandRadio Kultur, 4 Μαρτίου 2011 (αποθηκευμένο σε Web Archive: *125 Jahre Auto – Motoren als Melodien, Hupen als Trompeten'', 22 Μαρτίου 2012).
* 
* 

## Παραπομπές

## Εξωτερικοί σύνδεσμοι
*Μάριος Ιωάννου Ηλία – Επίσημο site
*«Ο Ήχος του Κιότο» – Επίσημο site  
*«Ο Ήχος του Βλαδιβοστόκ» – Επίσημο site 
*«Autosymphonic» – Επίσημο site 
*Μάριος Ιωάννου Ηλία — Academia.edu (επιστημονικά άρθρα)
*Μάριος Ηλία — Η μουσική των μηχανών (Εφημερίδα Αλήθεια, 17 Απριλίου 2012)
*Αφιέρωμα του Θ. Ταμβάκου για τον Ελληνοκύπριο μουσουργό Μάριο Ιωάννου Ηλία (Jαzz και Tζαζ, Ιούνιος 2009)
*Αφιέρωμα του Θ. Ταμβάκου για τα 30χρονα από τη γέννηση του μουσουργού Μάριου Ιωάννου Ηλία (Έξαντας Βερολίνου, Ιούνιος 2009)
*«autosymphonic» Μανχάιμ, Σεπτέμβριος 2011 (συντομευμένο τηλεοπτικό ρεπορτάζ στα γερμανικά), Deutsche Welle
*Unconventional Paphos-Born Composer Has Won Awards For His Monumental Compositions



Κατηγορία:Κύπριοι συνθέτες
Κατηγορία:Έλληνες καλλιτεχνικοί διευθυντές
Κατηγορία:Μουσικοί του 21ου αιώνα
Κατηγορία:Μουσικοί του 21ου αιώνα ανά εθνικότητα
Κατηγορία:Κύπρος
Κατηγορία:Κερύνεια
Κατηγορία:Πάφος
Κατηγορία:Ευρωπαίοι συνθέτες
Κατηγορία:Τέχνες στην Κύπρο
Κατηγορία:Τέχνες στην Ελλάδα
Κατηγορία:Βραβευθέντες Ακαδημίας Αθηνών
Κατηγορία:Βραβευθέντες ανά θέμα
Κατηγορία:Συνθέτες ανά εθνικότητα
Κατηγορία:Ακαδημαϊκοί
Κατηγορία:Διευθυντές κλασικής μουσικής σκηνής
Κατηγορία:Ευρωπαϊκή μουσική
Κατηγορία:Κλασικοί συνθέτες του 20ού αιώνα
Κατηγορία:Έλληνες συνθέτες κλασικής μουσικής
Κατηγορία:Έλληνες συνθέτες ηλεκτρονικής μουσικής
Κατηγορία:Συνθέτες μουσικής θεάτρου
Κατηγορία:Έλληνες συνθέτες
Κατηγορία:Μουσικολόγοι
Κατηγορία:Μουσικά βραβεία της Ελλάδας
Κατηγορία:Μουσικά βραβεία ανά χώρα
Κατηγορία:Μουσικοί ανά εθνικότητα